## Uredba o izmjenama i dopunama Uredbe o unutarnjem ustrojstvu ministarstva gospodarstva, rada i poduzetništva

### NN 81/2010 (30.6.2010.), Uredba o izmjenama i dopunama Uredbe o unutarnjem ustrojstvu ministarstva gospodarstva, rada i poduzetništva

VLADA REPUBLIKE HRVATSKE

2309

Na temelju članka 60. stavaka 1. i 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 199/2003 i 79/2007), Vlada Republike Hrvatske je na sjednici održanoj 10. lipnja 2010. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA GOSPODARSTVA, RADA I PODUZETNIŠTVA

Članak 1.

U Uredbi o unutarnjem ustrojstvu Ministarstva gospodarstva, rada i poduzetništva (»Narodne novine«, br. 41/2008 i 119/2008) u članku 3. točke 4., 7. i 14. mijenjaju se i glase:

»4. Uprava za industriju

7. Uprava za gospodarsku diplomaciju, izvoz i investicije

14. Uprava za sustav javne nabave«.

Iza točke 14a. dodaje se točka 14b. koja glasi:

»14b. Uprava za Operativni program za regionalnu konkurentnost«.

Točka 16. briše se.

Iza točke 18. dodaje se točka 19. koja glasi:

»19. Odjel za pripremu i provedbu EU projekata Programa IPA-komponenta I (Pomoć u tranziciji i izgradnja institucija).«.

Članak 2.

Članak 15. mijenja se i glasi:

»Odjel za sigurnosno-tehničke i informatičke poslove obavlja sigurnosne poslove koji se odnose na cjelovitu zaštitu osoba, imovine i objekata Ministarstva, te s tim u vezi priprema planove i predlaže mjere, prati stanje civilnih obrambenih priprema, te u suradnji s Ministarstvom obrane predlaže mjere. Obavlja tehničke poslove koji se odnose na koordinaciju u vezi upravljanja i održavanja Poslovnog objekta, vodi brigu o održavanju voznog parka i organizaciju parkirnog prostora, obavlja prijevoz i vanjsku dostavu za potrebe Ministarstva, obavlja poslove koji se odnose na cjelovitu zaštitu osoba, imovine i objekata Ministarstva, stručne poslove uređivanja i provođenja zaštite na radu sukladno propisima o zaštiti na radu, provođenja zaštite zdravlja na radu. Obavlja informatičke poslove koji obuhvaćaju stručne i tehničke poslove koji se odnose na pripremu podataka i održavanje informacijskog sustava Ministarstva, osigurava informacije iz domaćih i stranih baza podataka, međunarodnih, državnih i nevladinih organizacija, te potiče racionalizaciju gospodarstva primjenom informatizacijskih tehnologija, a u suradnji s drugim tijelima državne uprave. Odjel projektira, koordinira i organizira izradu informacijskih sustava, razvitak komunikacijske mreže, izradu registara, evidencija, šifarnika i potiče mjere zaštite i osiguranja podataka, prati funkcioniranje i predlaže mjere za unaprjeđivanje rada informacijskog sustava Ministarstva; analizira i odabire sve komplementarne infotehnologije, nadzire tekuće održavanje informatičke opreme, educira službenike i namještenike na području informatike, prati i analizira svjetske i domaće standarde u pogledu automatske obrade podataka te obavlja i druge poslove u okviru svoga djelokruga.

U sklopu Odjela za sigurnosno-tehničke i informatičke poslove ustrojava se:

2.4.1. Odsjek za informatičke poslove

2.4.2. Odsjek za vozni park

2.4.3. Odsjek za zaštitu na radu i protupožarnu zaštitu.«.

Članak 3.

Iza članka 17. dodaje se članak 17a. i naslov iznad njega koji glase:

»2.4.3. Odsjek za zaštitu na radu i protupožarnu zaštitu

Članak 17a.

Odsjek za zaštitu na radu i protupožarnu zaštitu obavlja poslove u vezi sa zaštitom na radu i protupožarnom zaštitom, organizira i nadzire poslove koji se odnose na djelatnike protupožarne službe na objektu. Obavlja poslove u vezi provedbe zakonskih i podzakonskih propisa iz navedenog područja. Izrađuje procjenu ugroženosti od požara, procjenu opasnosti zaštite na radu te planove provedbe istih, plan evakuacije i spašavanja, te vodi brigu o atomskom skloništu u objektu. Obavlja poslove praćenja i raščlambe podataka u vezi s ozljedama na radu i profesionalnim bolestima te izrađuje godišnja izvješća za potrebe ministarstva, surađuje s tijelima inspekcije rada, sa zavodom nadležnim za zaštitu zdravlja i sigurnost na radu te ovlaštenim ustanovama i trgovačkim društvima koji se bave poslovima zaštite na radu, surađuje sa stručnim službama prilikom izgradnje i rekonstrukcije objekata namijenjenih za rad, nabave strojeva i uređaja te osobnih zaštitnih sredstava, te surađuje sa specijalistima medicine rada. Stručnjaci zaštite na radu i protupožarne zaštite na temelju praćenja stanja zaštite predlažu mjere za poboljšanje stanja te obavljaju i druge poslove u okviru svoga djelokruga.«.

Članak 4.

U članku 18. stavku 2. podstavak 3. mijenja se i glasi:

»3.3. Odjel za strateško planiranje i EU programe.«.

Članak 5.

Članak 26. i naslov iznad njega mijenjaju se i glase:

»3.3. Odjel za strateško planiranje i EU programe

Članak 26.

Odjel za strateško planiranje i EU programe obavlja poslove u vezi s provedbom zacrtane energetske politike Republike Hrvatske, odnosno strategije razvitka energetike, izrađuje prijedloge zakona i propisa iz područja energetike, toplinske energije, elektroenergetike, nafte, naftnih derivata i prirodnog plina, prati ostale neumrežene energente i pitanja vezana uz nuklearnu energiju, predlaže mjere za usklađivanje razvoja energetskog sektora s razvojnim planovima Republike Hrvatske, koordinira poslove u vezi s gospodarenjem električnom energijom, analizira i ocjenjuje planove razvoja energetskog sektora, sudjeluje u izradi programa racionalnog korištenja energije i povećanja energetske učinkovitosti, koordinira i sudjeluje u izradi energetskih bilanci, kontinuirano prati i analizira izvršavanje energetske bilance, kontinuirano prati i analizira sigurnost opskrbe energentima, priprema za tiskanje publikaciju »Energija u Hrvatskoj«. Provodi poslove vezane uz programe i projekte financirane IPA instrumentima i budućim strukturnim fondovima Europske Unije, surađuje s drugim institucijama Republike Hrvatske zaduženim za energetiku te obavlja i druge poslove u okviru svoga djelokruga.

U Odjelu za strateško planiranje i EU programe ustrojavaju se sljedeći odsjeci:

3.3.1. Odsjek za međunarodnu suradnju, EU programe i projekte

3.3.2. Odsjek za analize tržišta i neumrežene energente

3.3.3. Odsjek za zajedničke poslove i nuklearni program.«.

Članak 6.

Članak 27. i naslov iznad njega mijenjaju se i glase:

»3.3.1. Odsjek za međunarodnu suradnju, EU programe i projekte

Članak 27.

Odsjek za međunarodnu suradnju, EU programe i projekte obavlja poslove u vezi sa stvaranjem uvjeta za provedbu zacrtane energetske politike Republike Hrvatske, odnosno strategije razvitka energetike. Provodi poslove vezane uz programe i projekte financirane IPA instrumentima i budućim strukturnim fondovima Europske Unije, te drugim oblicima međunarodne pomoći i suradnje vezane za sektor energetike. Sudjeluje u izradi i provedbi nacionalnih strateških i operativnih programa i godišnjih i višegodišnjih planova za ostvarivanje uvjeta financiranja projekata iz sektora energetike. Izrađuje projektnu dokumentaciju za projekte iz sektora energetike. Koordinira pripremu i provedbu projekata financiranih od strane Europske Unije i drugih međunarodnih oblika pomoći i suradnje. Sudjeluje u administrativnom i financijskom upravljanju i praćenju provedbe projekata. Promiče međunarodnu i regionalnu suradnju sektora energetike, a posebice vezanu uz energetske projekte. Prati, prikuplja i obrađuje administrativne, statističke i razvojne podatke iz sektora energetike i sigurnosti opskrbe energentima, sudjeluje u izradi energetske bilance. Aktivno prati međunarodna stanja i trendove u sektoru energetike, poglavito energetske statistike, tržišta energenata i aspekte sigurnosti opskrbe energentima, te izrađuje periodična izvješća o procesima iz svog djelokruga. Surađuje s drugim nacionalnim i međunarodnim tijelima i institucijama iz područja svoje nadležnosti te obavlja i druge poslove u okviru svoga djelokruga.«.

Članak 7.

Članak 28. i naslov iznad njega mijenjaju se i glase:

»3.3.2. Odsjek za analize tržišta i neumrežene energente

Članak 28.

Odsjek za analize tržišta i neumrežene energente obavlja poslove u vezi praćenja tržišta energijom i energentima, prati događanja na tržištu Republike Hrvatske, kao i na tržištima u okruženju, kao i politiku formiranja cijena energenata, prati utjecaj cijena energenata na gospodarski, odnosno opći razvoj Republike Hrvatske, prati problematiku utjecaja rasta cijena energenata na životni standard građana, te utjecaj cijena energenata na stupanj siromaštva energijom. Utvrđuje socijalne aspekte potrošnje energenata na lokalnoj razini i za socijalno ugrožene kategorije. Provodi mjere za usklađivanje razvoja energetskog sektora s razvojnim planovima Republike Hrvatske, koordinira poslove u vezi s gospodarenjem električnom energijom, analizira i ocjenjuje planove razvoja energetskog sektora, sudjeluje u izradi energetskih bilanci, kontinuirano prati i analizira sigurnost opskrbe energentima. Koordinira kriznim stanjima u slučaju disrupcije sigurnosti opskrbe energentima u Republici Hrvatskoj. Surađuje i sudjeluje zajedno s ostalim relevantnim državnim tijelima u provođenju mjera zaštite okoliša u energetskom sektoru te obavlja i druge poslove u okviru svoga djelokruga.«.

Članak 8.

Iza članka 28. dodaje se članak 28a. i naslov iznad njega koji glase:

»3.3.3. Odsjek za zajedničke poslove i nuklearni program

Članak 28a.

Odsjek za zajedničke poslove i nuklearni program obavlja stručne i upravne poslove u vezi s izradom i provedbom zakona i drugih propisa iz područja energetike, elektroenergetike, nafte, plina i nuklearnog programa. Sudjeluje u izradi zakona i propisa iz područja energetike. Daje stručna tumačenja, upute i pomoć lokalnoj i regionalnoj upravi i samoupravi iz djelokruga poslova energetike, a sukladno Strategiji energetskog razvitka Republike Hrvatske. Prati i osigurava primjenu zakona i drugih propisa i koordinira suradnju s drugim tijelima državne uprave i raznim ustanovama. Prati usklađenost hrvatskog zakonodavstva sa zakonodavstvom Europske Unije. Sudjeluje u provedbi Strategije energetskog razvitka Republike Hrvatske, te obavlja i druge poslove u okviru svoga djelokruga.«.

Članak 9.

Naslov iznad članka 33. mijenja se i glasi:

»4. UPRAVA ZA INDUSTRIJU«.

Članak 10.

Članak 41. mijenja se i glasi:

»Uprava za trgovinu i unutarnje tržište obavlja upravne i stručne poslove u vezi s unaprjeđenjem trgovine, tržišta i koordinacije unutarnjeg tržišta, usklađivanje i primjenu tehničkog zakonodavstva, te poduzima aktivnosti u vezi s prilagodbom hrvatskog zakonodavstva sa zakonodavstvom Europske Unije koje se odnosi na trgovinu, tržište, elektroničko poslovanje, primjenu novih tehnologija, unaprjeđenje tržišta, slobodu kretanja roba, primjenu tehničkog zakonodavstva; slobodu pružanja usluga; prati i predlaže modele razvoja trgovine u skladu s nastalim uvjetima na tržištu, kao i razvitak i organizaciju robnih burzi i dražbi; priprema analitičke podloge i predlaže mjere unaprjeđenja trgovine na malo s aspekta njenog približavanja potrebama potrošača, te osigurava ravnomjeran razvoj trgovine na cijelom teritoriju Republike Hrvatske vodeći računa o specifičnim potrebama pojedinih kategorija potrošača i očuvanju urbanih središta; predlaže mjere u vezi s radnim vremenom trgovine; provodi prvostupanjski i drugostupanjski upravni postupak i obavlja upravni nadzor iz djelokruga Uprave; prati, analizira i predviđa kretanje cijena roba i usluga i obavlja poslove upravnog nadzora na području tržišta i cijena te predlaže poduzimanje mjera izravne kontrole cijena; priprema analitičke podloge za praćenje stanja i pojava na tržištu i prati učinke mjera trgovinske politike na kretanje cijena; predlaže i provodi mjere vezane za tržište nekretninama, vodi upravni postupak u vezi ispunjavanja uvjeta za obavljanje posredovanja u prometu nekretnina; prikuplja i informatički obrađuje podatke o tržištu nekretnina na području Republike Hrvatske; sudjeluje u provedbi stručnog ispita za osposobljavanje agenta za posredovanje u prometu nekretnina; predlaže i provodi politiku i mjere za unaprjeđenje elektroničkog poslovanja uključujući i izradu strategije razvitka elektroničkog poslovanja u suradnji s Nacionalnim vijećem za elektroničko poslovanje te prati i koordinira ostvarivanje mjera utvrđenih ovom strategijom i o tome podnosi godišnja izvješća; potiče donošenje kodeksa ponašanja za elektroničko poslovanje; koordinira proces prilagodbe pravnog sustava i pravne stečevine Europske Unije na području elektroničkog poslovanja koje se odnosi na elektroničku trgovinu i primjenu elektroničkog potpisa; provodi mjere vezano za unaprjeđenje i uvođenje novih oblika i tehnologija u obavljanju trgovine, osobito onih koje se odnose na razvoj elektroničke trgovine; obavlja stručne i inspekcijske poslove u vezi elektroničkog potpisa; vodi Evidenciju davatelja usluga certificiranja u Republici Hrvatskoj te, po potrebi, u određenim uvjetima osigurava izvršenje opoziva certifikata; uspostavlja i osigurava rad nacionalnog certifikacijskog ovjerovitelja; surađuje s Nacionalnim akreditacijskim tijelom za dobrovoljnu akreditaciju davatelja usluga certificiranja; koordinira proces prilagodbe pravnog sustava Republike Hrvatske i pravne stečevine Europske Unije na području slobodnog kretanja roba, koordinira stranu tehničku pomoć na istom području; koordinira usklađivanje i implementaciju direktiva Novog i direktiva Starog pristupa; koordinira poslove vezane za analizu neharmoniziranog područja (analiza postojećih zakona i podzakonskih propisa i njihove usklađenosti s odredbama članaka 34. – 36. Ugovora o funkcioniranju EU i načelom uzajamnog priznavanja koje proizlaze iz sudske prakse Europskog suda pravde); koordinira poslove vezane uz pristupanje Sporazumu o ocjenjivanju sukladnosti i prihvaćanju industrijskih proizvoda – ACAA sporazum (Agreement on Conformity Assessment and Acceptance of Industrial Products); obavlja poslove vezane za rješavanje problema nastalih nepravilnom primjenom propisa koji uređuju unutarnje tržište, a bez pokretanja sudskog postupka (poslovi u okviru sustava SOLVIT); obavlja poslove u vezi s obavješćivanjem i suradnjom s međunarodnim organizacijama u području norma, tehničkih propisa i postupaka ocjenjivanja sukladnosti, te propisa o uslugama informacijskog društva; na području slobodnog pružanja usluga, prati i koordinira implementaciju Sporazuma o stabilizaciji i pridruživanju, koordinira rad međuresorne radne grupe za implementaciju propisa o uslugama na unutarnjem tržištu te podnosi izvješća o radu predmetne radne grupe; sudjeluje u radu Stalnog odbora za unutarnje tržište Europske komisije i drugih odbora i pododbora Europske komisije vezanih za pružanje usluga prati usklađivanje i implementaciju direktiva u području slobode pružanja usluga; koordinira provođenje poslova u vezi s obavješćivanjem i suradnjom s međunarodnim organizacijama u području slobodnog pružanja usluga uključujući administrativnu suradnju Republike Hrvatske s državama članicama Europske Unije i Europskom komisijom putem sustava IMI (informacijska struktura za unutarnje tržište); obavlja poslove vezane za izradu nacrta zakona i podzakonskih propisa vezano uz izvoz i uvoz robe vojne namjene i nevojnih ubojnih sredstava te prati usklađenost istih sa zakonodavstvom Europske Unije; obavlja poslove vođenja Očevidnika izvoznika i uvoznika robe vojne namjene i nevojnih ubojnih sredstava te Očevidnika pružatelja usluga za robu vojne namjene; provodi postupak izdavanja dozvola za izvoz i uvoz robe vojne namjene i nevojnih ubojnih sredstava, izvoz robe s dvojnom namjenom, izvoz i uvoz tvari koje oštećuju ozonski sloj, izvoz i uvoz nuklearnih materijala ili posebne opreme, izvoz i uvoz robe koja se može uporabiti za izvršenje smrtne kazne, mučenje ili drugo okrutno neljudsko ili ponižavajuće postupanje ili kažnjavanje te obavlja poslove izdavanja drugih dozvola za izvoz i uvoz roba koje se nalaze na režimu dozvola temeljem Zakona o trgovini; vodi bazu podataka u vezi izvoza i uvoza robe vojne namjene i nevojnih ubojnih sredstava te izvoza robe s dvojnom namjenom; brine o primjeni i implementaciji programa TRACKER; sudjeluje u radu tijela međunarodnih organizacija i institucija koje se bave prometom i sprječavanjem nelegalne trgovine naoružanja i vojne opreme te robe s dvojnom namjenom; sudjeluje u radu tijela Wassenaar aranžmana te obavlja razmjenu podataka o izvozu robe vojne namjene te roba sa popisa Osjetljive i Jako osjetljive robe dvojne namjene putem programa WAIS sa ostalim zemljama članicama; surađuje s drugim tijelima državne uprave i sigurnosnim agencijama te međunarodnim organizacijama i nadležnim tijelima drugih država u razmjeni informacija o izvoznim i uvoznim aktivnostima za robu vojne i dvojne namjene; provodi mjere upravnog nadzora; pruža stručnu pomoć tijelima i jedinicama lokalne i područne (regionalne) samouprave, nadležnim za poslove trgovine, tržišta i cijena; surađuje s drugim ministarstvima i institucijama; sudjeluje u pripremi programa i projekata te provedbi projekata iz pretpristupnih programa Europske Unije i ostalih oblika međunarodne pomoći; obavlja i druge poslove iz svoga djelokruga.

Za obavljanje poslova iz djelokruga Uprave za trgovinu i unutarnje tržište, ustrojavaju se sljedeći odjeli:

5.1. Odjel za unaprjeđenje trgovine i tržišta

5.2. Odjel za koordinaciju unutarnjeg tržišta

5.3. Odjel za razvoj usluga na unutarnjem tržištu

5.4. Odjel za oružje i dozvole

5.5. Odjel za unaprjeđenje elektroničkog poslovanja.«.

Članak 11.

U članku 42. stavak 1. mijenja se i glasi:

»Odjel za unaprjeđenje trgovine i tržišta obavlja upravne i stručne poslove u vezi s unaprjeđenjem i razvojem trgovine Republike Hrvatske, te poduzima aktivnosti u vezi s prilagodbom hrvatskog zakonodavstva koje se odnosi na trgovinu sa zakonodavstvom Europske Unije; predlaže i donosi strategiju razvoja trgovine; prati i predlaže modele razvoja trgovine u skladu s nastalim uvjetima na tržištu, kao i razvitak i organizaciju robnih burzi i dražbi; priprema analitičke podloge i predlaže mjere unaprjeđenja trgovine na malo s aspekta njenog približavanja potrebama potrošača, te osigurava ravnomjeran razvoj trgovine na cijelom teritoriju Republike Hrvatske, vodeći računa o specifičnim potrebama pojedinih kategorija potrošača i očuvanju urbanih središta; predlaže mjere u vezi s radnim vremenom trgovine; provodi prvostupanjski i drugostupanjski upravni postupak i obavlja upravni nadzor iz djelokruga Uprave; prati i osigurava primjenu zakona i drugih propisa; pruža pomoć i surađuje s uredima državne uprave oko primjene zakonskih i drugih propisa, a sve u okviru svoga djelokruga i djelokruga Ministarstva; prati, analizira i predviđa kretanje cijena roba i usluga i obavlja poslove upravnog nadzora na području tržišta i cijena te predlaže poduzimanje mjera izravne kontrole cijena; priprema analitičke podloge za praćenje stanja i pojava na tržištu i prati učinke mjera trgovinske politike na kretanje cijena; predlaže i provodi mjere vezane za tržište nekretnina; vodi upravni postupak u vezi ispunjavanja uvjeta za obavljanje posredovanja u prometu nekretnina; prikuplja i informatički obrađuje podatke o tržištu nekretnina na području Republike Hrvatske; sudjeluje u provedbi stručnog ispita za osposobljavanje agenta za posredovanje u prometu nekretnina; pruža stručnu pomoć tijelima i jedinicama lokalne i područne (regionalne) samouprave i uprave nadležnim za poslove trgovine; surađuje s drugim ministarstvima i institucijama; obavlja i druge poslove iz svoga djelokruga.«.

Članak 12.

Članak 43. mijenja se i glasi:

»Odsjek za trgovinu obavlja upravne i stručne poslove u vezi s unaprjeđenjem i razvojem trgovine Republike Hrvatske, te poduzima aktivnosti u vezi s prilagodbom nacionalnog zakonodavstva koje se odnosi na trgovinu sa zakonodavstvom Europske Unije; predlaže i donosi strategiju razvoja trgovine; prati i predlaže modele razvoja trgovine u skladu s nastalim uvjetima na tržištu, kao i razvitak i organizaciju robnih burzi i dražbi; priprema analitičke podloge i predlaže mjere unaprjeđenja trgovine na malo s aspekta njenog približavanja potrebama potrošača, te osigurava ravnomjeran razvoj trgovine na cijelom teritoriju Republike Hrvatske vodeći računa o specifičnim potrebama pojedinih kategorija potrošača i očuvanju urbanih središta; predlaže i provodi mjere vezane za tržište nekretnina; vodi upravni postupak u vezi ispunjavanja uvjeta za obavljanje posredovanja u prometu nekretnina; prikuplja i informatički obrađuje podatke o tržištu nekretnina na području Republike Hrvatske; sudjeluje u provedbi stručnog ispita za osposobljavanje agenta za posredovanje u prometu nekretnina, predlaže mjere u vezi s radnim vremenom trgovine; izdaje akte vezane za ispunjavanje posebnih uvjeta za obavljanje djelatnosti trgovine i prometa robe; pruža stručnu pomoć tijelima i jedinicama lokalne i područne (regionalne) samouprave, nadležnim za poslove trgovine; surađuje s drugim ministarstvima i institucijama; obavlja i druge poslove iz svoga djelokruga.«.

Članak 13.

Članak 44. mijenja se i glasi:

»Odsjek za tržište i cijene predlaže i provodi gospodarsku politiku s područja tržišta i cijena; obavlja upravne i stručne poslove u vezi sa zbivanjima na području tržišta i cijena; prikuplja i informatički obrađuje podatke o kretanju cijena i marži na području Republike Hrvatske; obavlja poslove upravnog nadzora na području tržišta i cijena i, po potrebi, predlaže poduzimanje mjera izravne kontrole cijena; provodi prvostupanjski upravni postupak u vezi osnivanja stranih predstavništva u Republici Hrvatskoj; priprema analitičke podloge za praćenje stanja i pojava na tržištu i prati učinke mjera trgovinske politike na kretanje cijena; pruža stručnu pomoć tijelima i jedinicama lokalne i područne (regionalne) samouprave, nadležnim za poslove tržišta i cijena; surađuje s drugim ministarstvima i institucijama; obavlja i druge poslove iz svoga djelokruga.«.

Članak 14.

U članku 45. riječi: »prvostupanjski i« brišu se.

Članak 15.

Članak 46. briše se.

Članak 16.

Članak 47. briše se.

Članak 17.

Članak 48. briše se.

Članak 18.

Članak 49. briše se.

Članak 19.

Članak 50. briše se.

Članak 20.

Članak 51. i naslov iznad njega mijenjaju se i glase:

»5.2. Odjel za koordinaciju unutarnjeg tržišta

Članak 51.

Odjel za koordinaciju unutarnjeg tržišta koordinira proces prilagodbe pravnog sustava Republike Hrvatske i pravne stečevine Europske Unije na području Slobode kretanja roba, sudjeluje u pripremi programa i projekata te provedbi projekata iz pretpristupnih programa Europske Unije i ostalih oblika međunarodne pomoći, te koordinira stranu tehničku pomoć na istom području; koordinira sustavom usklađivanja tehničkog zakonodavstva u Republici Hrvatskoj; koordinira usklađivanje i implementaciju direktiva Novog i direktiva Starog pristupa; koordinira poslove vezane za analizu neharmoniziranog područja (analiza postojećih zakona i podzakonskih propisa i njihove usklađenosti s odredbama članaka 34. – 36. Ugovora o funkcioniranju Europske Unije i načelom uzajamnog priznavanja koje proizlaze iz sudske prakse Europskog suda pravde); koordinira poslovima vezanim uz pristupanje Sporazumu o ocjenjivanju sukladnosti i prihvaćanju industrijskih proizvoda – (Agreement on Conformity Assessment and Acceptance of Industrial Products) ACAA sporazum; obavlja poslove vezane za rješavanje problema nastalih nepravilnom primjenom propisa koji uređuju unutarnje tržište, a bez pokretanja sudskog postupka (poslovi u okviru sustava SOLVIT); obavlja poslove u vezi s obavješćivanjem i suradnjom s međunarodnim organizacijama u području norma, tehničkih propisa i postupaka ocjenjivanja sukladnosti, te propisa o uslugama informacijskog društva; sudjeluje u radu Stalnog odbora za unutarnje tržište Europske komisije te raznih drugih foruma i sastanaka vezanih za Slobodu kretanja roba, koordinira poslove vezane s upoznavanjem i informiranjem javnosti i gospodarstvenika o poslovima iz svoje nadležnosti; izrađuje izvješća radi sustavnog informiranja nadležnih tijela o stupnju usklađenosti zakonodavstva za potrebe pridruživanja Republike Hrvatske Europskoj Uniji; izrađuje analize i priprema analitičke podloge za praćenje stanja u harmoniziranom i neharmoniziranom području; surađuje s institucijama za infrastrukturu kvalitete, surađuje s drugim ministarstvima i institucijama; te obavlja i druge poslove iz svoga djelokruga.

Za obavljanje poslova iz djelokruga Odjela za koordinaciju unutarnjeg tržišta ustrojavaju se sljedeći odsjeci:

5.2.1. Odsjek za obavješćivanje i suradnju s međunarodnim organizacijama

5.2.2. Odsjek za harmonizaciju tehničkog zakonodavstva i neharmonizirano područje

5.2.3. Odsjek za implementaciju tehničkog zakonodavstva.«.

Članak 21.

Članak 52. i naslov iznad njega mijenjaju se i glase:

»5.2.1. Odsjek za obavješćivanje i suradnju s međunarodnim organizacijama

Članak 52.

Odsjek za obavješćivanje i suradnju s međunarodnim organizacijama obavlja upravne i stručne poslove u vezi s obavješćivanjem i suradnjom s međunarodnim organizacijama u području norma, tehničkih propisa i postupaka ocjenjivanja sukladnosti, te propisa o uslugama informacijskog društva; koordinira proces prilagodbe pravnog sustava Republike Hrvatske i pravne stečevine Europske Unije na području obavješćivanja i na području primjene SOLVITA na području Slobode kretanja roba, obavlja poslove iz sustava SOLVIT vezanih za rješavanje problema nastalih nepravilnom primjenom propisa koji uređuju unutarnje tržište, a bez pokretanja sudskog postupka; sudjeluje u radu stalnog odbora za unutarnje tržište Europske komisije te raznih drugih foruma i sastanaka vezanih za Slobodu kretanja roba; sudjeluje u izradi nacrta prijedloga zakona i drugih akata iz djelokruga rada Odjela, daje mišljenje na nacrte prijedloga zakona i drugih akata dostavljenih od tijela državne uprave; prati i koordinira poslove vezane s upoznavanjem i informiranjem javnosti i gospodarstvenika o poslovima iz svoje nadležnosti; surađuje s institucijama za infrastrukturu kvalitete, surađuje s drugim ministarstvima i institucijama; te obavlja i druge poslove iz svoga djelokruga.«.

Članak 22.

Članak 53. i naslov iznad njega mijenjaju se i glase:

»5.2.2. Odsjek za harmonizaciju tehničkog zakonodavstva i neharmonizirano područje

Članak 53.

Odsjek za harmonizaciju tehničkog zakonodavstva i neharmonizirano područje obavlja upravne i stručne poslove vezane za usklađivanje tehničkog zakonodavstva, a koje se odnosi na harmonizirano područje koje obuhvaća direktive Novog i Starog pristupa, te na neharmonizirano područje koje obuhvaća članke 34. – 36. Ugovora o funkcioniranju Europske Unije i načelo uzajamnog priznavanja koje proizlazi iz sudske prakse Europskog suda pravde; koordinira proces prilagodbe pravnog sustava Republike Hrvatske i pravne stečevine Europske Unije u harmoniziranom područje koje obuhvaća direktive Novog i Starog pristupa na području Slobode kretanja roba, sudjeluje u radu stalnog odbora za unutarnje tržište Europske komisije te raznih drugih foruma i sastanaka vezanih za Slobodu kretanja roba; izrađuje nacrte prijedloga zakona i drugih akata iz djelokruga rada Odjela, daje mišljenje na nacrte prijedloga zakona i drugih akata dostavljenih od tijela državne uprave; koordinira sustavom usklađivanja tehničkog zakonodavstva u Republici Hrvatskoj kako bi se osiguralo jednoznačno i cjelovito preuzimanje tehničkih propisa u pravni sustav Republike Hrvatske; izrađuje izvješća radi sustavnog informiranja nadležnih tijela o stupnju usklađenosti zakonodavstva za potrebe pridruživanja Republike Hrvatske Europskoj Uniji; izrađuje analize i priprema analitičke podloge za praćenje stanja u harmoniziranom i neharmoniziranom području; prati i koordinira poslove vezane s upoznavanjem i informiranjem javnosti i gospodarstvenika o poslovima iz svoje nadležnosti; surađuje s institucijama za infrastrukturu kvalitete, surađuje s drugim ministarstvima i institucijama; te obavlja i druge poslove iz svoga djelokruga.«.

Članak 23.

Članak 54. i naslov iznad njega mijenjaju se i glase:

»5.2.3. Odsjek za implementaciju tehničkog zakonodavstva

Članak 54.

Odsjek za implementaciju tehničkog zakonodavstva obavlja upravne i stručne poslove vezane za implementaciju tehničkog zakonodavstva, koordinira i obavlja poslove vezane uz pristupanje Sporazumu o ocjenjivanju sukladnosti i prihvaćanju industrijskih proizvoda (ACAA sporazum); koordinira stranu tehničku pomoć na području Slobode kretanja roba; sudjeluje i koordinira izradu Plana aktivnosti za preuzimanje i provedbu pravne stečevine Eurospke Unije; obavlja poslove vezane uz implementaciju direktiva Novog i direktiva Starog pristupa; koordinira proces prilagodbe pravnog sustava Republike Hrvatske i pravne stečevine Europske Unije na području Slobode kretanja roba, sudjeluje u radu Stalnog odbora za unutarnje tržište Europske komisije te raznih drugih foruma i sastanaka vezanih za Slobodu kretanja roba; sudjeluje u izradi nacrta prijedloga zakona i drugih akata iz djelokruga rada Odjela, daje mišljenje na nacrte prijedloga zakona i drugih akata dostavljenih od tijela državne uprave; prati i koordinira poslove vezane s upoznavanjem i informiranjem javnosti i gospodarstvenika o poslovima iz svoje nadležnosti; surađuje s institucijama za infrastrukturu kvalitete, surađuje s drugim ministarstvima i institucijama; te obavlja i druge poslove iz svoga djelokruga.«.

Članak 24.

Članak 55. i naslov iznad njega mijenjaju se i glase:

»5.3. Odjel za razvoj usluga na unutarnjem tržištu

Članak 55.

Odjel za razvoj usluga na unutarnjem tržištu prati i koordinira implementaciju propisa i proces prilagodbe pravnog sustava Republike Hrvatske pravnoj stečevini Europske Unije na području slobodnog pružanja usluga, te prati i koordinira stranu tehničku pomoć na istom području; prati i koordinira usklađivanje i implementaciju direktiva u području slobode pružanja usluga; prati i koordinira provođenje poslova u vezi s obavješćivanjem i suradnjom s međunarodnim organizacijama u području slobodnog pružanja usluga, uključujući administrativnu suradnju Republike Hrvatske sa državama članicama Europske Unije i Europskom komisijom putem sustava IMI; prati i koordinira implementaciju Sporazuma o stabilizaciji i pridruživanju u području slobodnog pružanja usluga na unutarnjem tržištu; koordinira rad međuresorne radne grupe za implementaciju propisa o uslugama na unutarnjem tržištu te podnosi izvješća o radu predmetne radne grupe; sudjeluje u radu Stalnog odbora za unutarnje tržište Europske komisije i drugih odbora i pododbora Europske komisije vezanih za pružanje usluga; koordinira izradu Programa Vlade Republike Hrvatske za preuzimanje i provedbu pravne stečevine Europske Unije u dijelu koji se odnosi na pravo na slobodni poslovni nastan i slobodno pružanje usluga, te prati ostvarivanje ciljeva i zadataka utvrđenih Programom Vlade Republike Hrvatske za preuzimanje i provedbu pravne stečevine Europske Unije na području slobodnog pružanja usluga; koordinira izrade izvješća radi sustavnog informiranja nadležnih tijela o stupnju usklađenosti zakonodavstva u području slobodnog pružanja usluga za potrebe pridruživanja Republike Hrvatske Europskoj Uniji; prati i koordinira poslove vezane za izradu analiza i pripremu analitičkih podloga za praćenje stanja u području slobodnog pružanja usluga; prati i koordinira poslove vezane uz upoznavanje i informiranje javnosti i gospodarstvenika o poslovima iz svoje nadležnosti; surađuje s drugim ministarstvima i institucijama; pruža stručnu pomoć tijelima i jedinicama lokalne i područne (regionalne) samouprave te obavlja i druge poslove u okviru svoga djelokruga.«.

Članak 25.

Članak 56. i naslov iznad njega mijenjaju se i glase:

»5.4. Odjel za oružje i dozvole

Članak 56.

Odjel za oružje i dozvole obavlja poslove u vezi izrade nacrta zakona i podzakonskih propisa vezano uz izvoz i uvoz robe vojne namjene i nevojnih ubojnih sredstava; izrađuje prijedlog popisa robe vojne namjene sukladno međunarodnim obvezama Republike Hrvatske; izrađuje popis nevojnih ubojnih sredstava; vodi Očevidnik izvoznika i uvoznika robe vojne namjene i nevojnih ubojnih sredstava te Očevidnik pružatelja usluga za robu vojne namjene; obavlja poslove vezane uz izdavanje dozvola za izvoz i uvoz robe vojne namjene i nevojnih ubojnih sredstava za komercijalne svrhe, izvoz robe s dvojnom namjenom, izvoz i uvoz tvari koje oštećuju ozonski sloj, izvoz i uvoz nuklearnih materijala ili posebne opreme, izvoz i uvoz robe koja se može uporabiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje; obavlja poslove izdavanja drugih dozvola za izvoz i uvoz roba koje se nalaze na režimu dozvola temeljem Zakona o trgovini; obavlja poslove izdavanja potvrde o krajnjem korisniku za robu vojne namjene i nevojnih ubojnih sredstava; obavlja poslove izdavanja uvozne potvrde za robu s dvojnom namjenom; sudjeluje u sprječavanju ilegalne trgovine robe vojne namjene i nevojnih ubojnih sredstava te robe s dvojnom namjenom; organizira i koordinira rad Povjerenstva za izvoz i uvoz robe vojne namjene i nevojnih ubojnih sredstava; organizira i koordinira rad Povjerenstva za izvoz robe s dvojnom namjenom; izrađuje i vodi bazu podataka u vezi izvoza i uvoza robe vojne namjene i nevojnih ubojnih sredstava, te robe s dvojnom namjenom; sudjeluje u radu Nacionalnog povjerenstva za oružje i streljivo; sudjeluje u radu radnih skupina u vezi malog i lakog oružja, neširenja oružja za masovno uništenje, provedbi međunarodnih mjera ograničenja; sudjeluje u ostvarivanju suradnje i radu tijela međunarodnih organizacija i institucija koje se bave prometom i sprječavanjem nelegalne trgovine robe vojne namjene i nevojnih ubojnih sredstava te robe s dvojnom namjenom; sudjeluje u radu tijela Wassenaar aranžmana; surađuje s drugim tijelima državne uprave i sigurnosnim agencijama; surađuje s međunarodnim organizacijama i nadležnim tijelima drugih država kojima u skladu s preuzetim obvezama Republike Hrvatske dostavlja odgovarajuće podatke; sudjeluje u razmjeni informacija o izvoznim i uvoznim aktivnostima s drugim državama članicama Europske Unije; sukladno preuzetim obvezama dostavlja podatke o izdanim dozvolama za izvoz robe vojne namjene te robe s dvojnom namjenom putem programa WAIS; brine o implementaciji i uporabi programa TRACKER; surađuje u implementaciji programa unutarnje kontrole; obavlja poslove ažuriranja podataka iz nadležnosti Odjela na službenim stranicama Ministarstva; daje stručna mišljenja na akte drugih ministarstava; obavlja i druge poslove iz svoga djelokruga.

Za obavljanje poslova iz djelokruga Odjela za oružje i dozvole ustrojavaju se sljedeći odsjeci:

5.4.1. Odsjek za nadzor kontroliranih roba

5.4.2. Odsjek za dozvole za robu vojne i robu s dvojnom namjenom.«.

Članak 26.

Iza članka 56. dodaju se članci 56a. i 56b. i naslovi iznad njih koji glase:

»5.4.1. Odsjek za nadzor kontroliranih roba

Članak 56a.

Odsjek za nadzor kontroliranih roba obavlja sljedeće upravne i stručne poslove: izrađuje nacrte zakona i podzakonskih propisa vezano uz izvoz i uvoz robe vojne namjene i nevojnih ubojnih sredstava; izrađuje prijedlog popisa robe vojne namjene sukladno međunarodnim obvezama Republike Hrvatske; izrađuje prijedlog popisa nevojnih ubojnih sredstava; vodi Očevidnik izvoznika i uvoznika robe vojne namjene i nevojnih ubojnih sredstava te Očevidnik pružatelja usluga za robu vojne namjene; sudjeluje u radu Nacionalnog povjerenstva za oružje i streljivo; sudjeluje u radu radnih skupina u vezi malog i lakog oružja, oružja za masovno uništenje, provedbi međunarodnih mjera ograničenja; sudjeluje u ostvarivanju suradnje i radu tijela međunarodnih organizacija i institucija koje se bave prometom i sprječavanjem nelegalne trgovine robe vojne namjene i nevojnih ubojnih sredstava te robe s dvojnom namjenom; sudjeluje u radu tijela Wassenaar aranžmana; surađuje s drugim tijelima državne uprave i sigurnosnim agencijama; surađuje s međunarodnim organizacijama i nadležnim tijelima drugih država kojima u skladu s preuzetim obvezama Republike Hrvatske dostavlja odgovarajuće podatke; sudjeluje u razmjeni informacija o izvoznim i uvoznim aktivnostima s drugim državama članicama Europske Unije; sukladno preuzetim obvezama dostavlja podatke o izdanim dozvolama za izvoz robe vojne i dvojne namjene putem programa WAIS; brine o implementaciji Programa unutarnje kontrole (ICP); obavlja poslove vezane uz izdavanje dozvola za izvoz i uvoz tvari koje oštećuju ozonski sloj, izvoz i uvoz nuklearnih materijala ili posebne opreme, izvoz i uvoz robe koja se može uporabiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje; obavlja poslove izdavanja drugih dozvola za izvoz i uvoz roba koje se nalaze na režimu dozvola temeljem Zakona o trgovini; vodi bazu podataka o izdanim i iskorištenim dozvolama iz nadležnosti Odsjeka; obavlja poslove implementacije programa TRACKER; obavlja poslove ažuriranja podataka iz nadležnosti Odjela na službenim stranicama Ministarstva; daje stručna mišljenja na akte drugih državnih tijela; obavlja i druge poslove iz svoga djelokruga.

5.4.2. Odsjek za dozvole za robu vojne i robu s dvojnom namjenom

Članak 56b.

Odsjek za dozvole za robu vojne i robu s dvojnom namjenom obavlja poslove vezane uz izdavanje dozvola za izvoz i uvoz robe vojne namjene i nevojnih ubojnih sredstava za komercijalne svrhe te izvoz robe s dvojnom namjenom; obavlja poslove izdavanja potvrda o krajnjem korisniku za robu vojne namjene i nevojnih ubojnih sredstava; obavlja poslove izdavanja uvoznih potvrda za robu s dvojnom namjenom; provodi mjere ograničenja izvoza i uvoza robe vojne namjene i nevojnih ubojnih sredstava te robe s dvojnom namjenom; sudjeluje u sprječavanju ilegalne trgovine robe vojne namjene i nevojnih ubojnih sredstava te robe s dvojnom namjenom; organizira i koordinira rad Povjerenstva za izvoz i uvoz robe vojne namjene i nevojnih ubojnih sredstava te Povjerenstva za izvoz robe s dvojnom namjenom; izrađuje i vodi bazu podataka u vezi izvoza i uvoza robe vojne namjene i nevojnih ubojnih sredstava te izvoza robe s dvojnom namjenom, brine o implementaciji i uporabi programa TRACKER; obavlja i druge poslove iz svoga djelokruga.«.

Članak 27.

Članak 57. mijenja se i glasi:

»Odjel za unaprjeđenje elektroničkog poslovanja obavlja poslove u vezi s izradom i provedbom zakona i drugih propisa vezanih za elektroničko poslovanje; daje stručna mišljenja i izvješća te obavlja druge stručne poslove koji se odnose na uvođenje novih oblika i tehnologija u djelatnost trgovine u Republici Hrvatskoj, posebice onih koji se odnose na razvoj elektroničke trgovine s ciljem njenog unaprjeđenja i razvoja sukladno nastalim uvjetima na tržištu i razvoju novih tehnologija; prati uvođenje i primjenu elektroničkog potpisa u Republici Hrvatskoj i poduzima aktivnosti u vezi prilagodbe nacionalnog zakonodavstva koje se odnosi na elektroničku trgovinu i primjenu elektroničkog potpisa sa zakonodavstvom Europske Unije; surađuje s nadležnim tijelima za elektroničko poslovanje s područja Europske Unije; predlaže i prati iz svoje nadležnosti sadržaj projekata programa Europske Unije; sudjeluje u pripremi programa i projekata iz predpristupnih programa Europske Unije i ostalih oblika međunarodne pomoći; vodi Evidenciju davatelja usluga certificiranja u Republici Hrvatskoj; osigurava izvršenje opoziva svih certifikata koje je izdao davatelj usluga, a koji je iz bilo kojih razloga prekinuo obavljanje djelatnosti izdavanja certifikata i nije osigurao obavljanje te djelatnosti kod drugog davatelja usluga izdavanja certifikata; provodi inspekcijski nadzor nad radom davatelja usluga izdavanja certifikata; uspostavlja i osigurava rad nacionalnog certifikacijskog ovjerovitelja; surađuje s nacionalnim akreditacijskim tijelom za dobrovoljnu akreditaciju davatelja usluga certificiranja, organizira i provodi donošenje, uvođenje i provedbu odluka koje se odnose na dokumentaciju i procedure vezane za primjenu elektroničkog potpisa; predlaže i provodi politiku i mjere za unaprjeđenje elektroničkog poslovanja, uključivo i izradu Strategije razvitka elektroničkog poslovanja u suradnji s Nacionalnim vijećem za elektroničko poslovanje te prati i koordinira ostvarivanje mjera utvrđenih ovom Strategijom; obavlja stručne poslove vezane uz rad Nacionalnog vijeća za elektroničko poslovanje; potiče donošenje kodeksa ponašanja za elektroničko poslovanje, provodi kampanju za podizanje javne svijesti o mogućnostima primjene elektroničkog poslovanja, prati i izrađuje godišnje studije prepreka elektroničkom poslovanju, prati napredak elektroničkog poslovanja, surađuje s drugim državnim tijelima i tijelima državne uprave kao i drugim gospodarskim subjektima i institucijama; sudjeluje u izradi odgovarajućih portala za elektroničko poslovanje; obavlja i druge poslove iz svoga djelokruga.

Za obavljanje poslova iz djelokruga Odjela za unaprjeđenje elektroničkog poslovanja ustrojavaju se sljedeći odsjeci:

5.5.1. Odsjek za usklađivanje i implementaciju zakonodavstva

5.5.2. Odsjek za razvoj elektroničkog poslovanja.«.

Članak 28.

Članak 58. i naslov iznad njega mijenjaju se i glase:

»5.5.1. Odsjek za usklađivanje i implementaciju zakonodavstva

Članak 58.

Odsjek za usklađivanje i implementaciju zakonodavstva obavlja stručne poslove u vezi s izradom i provedbom zakona i drugih propisa iz područja elektroničkog potpisa i elektroničke trgovine; prati zakonodavstvo Europske Unije iz područja elektroničkog potpisa i područja elektroničke trgovine i poduzima aktivnosti u vezi prilagodbe nacionalnog zakonodavstva sa zakonodavstvom Europske Unije; surađuje s nadležnim tijelima za elektroničko poslovanje s područja Europske Unije; usklađuje i vodi aktivnosti u primjeni elektroničkog potpisa u Republici Hrvatskoj; daje stručna mišljenja vezana za zakonodavstvo iz područja elektroničkog potpisa i elektroničke trgovine; izrađuje nacrte zakona i podzakonskih akata iz ovog područja; sudjeluje u radu Nacionalnog vijeća za elektroničko poslovanje; vodi Evidenciju davatelja usluga certificiranja u Republici Hrvatskoj; osigurava izvršenje opoziva svih certifikata koje je izdao davatelj usluga, a koji je iz bilo kojih razloga prekinuo obavljanje djelatnosti izdavanja certifikata i nije osigurao obavljanje te djelatnosti kod drugog davatelja usluga izdavanja certifikata; provodi inspekcijski nadzor nad radom davatelja usluga izdavanja certifikata; uspostavlja i osigurava rad nacionalnog certifikacijskog ovjerovitelja; organizira i provodi donošenje, uvođenje i provedbu odluka koje se odnose na uspostavu sustava dobrovoljne akreditacije davatelja usluga certificiranja i suradnju s nacionalnim akreditacijskim tijelom za dobrovoljnu akreditaciju; surađuje s drugim tijelima državne uprave, kao i drugim gospodarskim subjektima, institucijama i akademskom zajednicom; obavlja i druge poslove iz svoga djelokruga.«.

Članak 29.

Članak 59. i naslov iznad njega mijenjaju se i glase:

»5.5.2. Odsjek za razvoj elektroničkog poslovanja

Članak 59.

Odsjek za razvoj elektroničkog poslovanja obavlja stručne poslove u vezi s izradom prijedloga i podloga za izradu strategije razvitka elektroničkog poslovanja u suradnji s Nacionalnim vijećem za elektroničko poslovanje, radi na implementaciji mjera iz svoje nadležnosti utvrđenih Strategijom, prati i koordinira ostvarivanje ostalih mjera utvrđenih Strategijom te izrađuje akcijske planove i izvješća o provedbi mjera predviđenih Strategijom; obavlja stručne poslove vezane uz rad Nacionalnog vijeća za elektroničko poslovanje; usklađuje aktivnosti vezane uz primjenu elektroničkog poslovanja u Republici Hrvatskoj s posebnim naglaskom na rad stručnih povjerenstava vezanih za razvoj elektroničkog poslovanja; obavlja stručne poslove vezano za uvođenje novih oblika i tehnologija u gospodarstvu Republike Hrvatske, potiče donošenje kodeksa ponašanja za elektroničko poslovanje, priprema aktivnosti vezane za provođenje kampanje za podizanje javne svijesti o pozitivnim učincima primjene elektroničkog poslovanja, inicira izradu studija prepreka i razvitka elektroničkog poslovanja, sudjeluje u praćenju napretka elektroničkog poslovanja i surađuje s drugim tijelima državne uprave, kao i drugim gospodarskim subjektima, institucijama i akademskom zajednicom; obavlja i druge poslove iz svoga djelokruga.«.

Članak 30.

U članku 60. stavak 1. mijenja se i glasi:

»Uprava za trgovinsku politiku i međunarodne odnose obavlja sljedeće upravne i stručne poslove u vezi s trgovinskom politikom Republike Hrvatske i međunarodnim gospodarskim odnosima Republike Hrvatske: definira, implementira i prati provedbu mjera trgovinske politike, u skladu s gospodarskom politikom Vlade Republike Hrvatske i u suradnji s tijelima državne uprave, državnim agencijama i poslovnom zajednicom; usklađuje aktivnosti i sudjeluje u pregovorima o članstvu u Europskoj Uniji iz područja nadležnosti Ministarstva; predlaže i prati usklađivanje zakonodavstva na području trgovinske politike sa zakonodavstvom Europske Unije; vodi aktivnosti vezane za buduću provedbu Zajedničke trgovinske politike EU i ukupne pripreme za članstvo u EU iz nadležnosti Ministarstva; priprema, provodi, prati i koordinira s drugim institucijama aktivnosti u vezi s članstvom Republike Hrvatske u Svjetskoj trgovinskoj organizaciji (World Trade Organisation – WTO); priprema, provodi, prati i koordinira s drugim institucijama aktivnosti u vezi s članstvom Republike Hrvatske u Srednjoeuropskom ugovoru o slobodnoj trgovini – CEFTA 2006; promiče, prati i predlaže načine unaprjeđivanja gospodarskih odnosa s pojedinim zemljama, integracijama i regionalnim inicijativama; priprema podloge za utvrđivanje i provedbu gospodarske politike s inozemstvom; priprema, sudjeluje u pregovorima i prati provedbu međunarodnih ugovora s područja gospodarskih odnosa s inozemstvom iz nadležnosti Ministarstva; izrađuje izvješća, mišljenja i preglede koji služe kao podloga za formuliranje i evaluiranje trgovinske i gospodarske politike Vlade Republike Hrvatske i kao temelj za kreiranje strateških dokumenata Vlade Republike Hrvatske i prilagodbu postojećega zakonskog okvira; sudjeluje u pripremi programa i projekata te provedbi projekata iz pretpristupnih programa Europske Unije i ostalih oblika međunarodne pomoći te obavlja i druge poslove u okviru svoga djelokruga.«.

Članak 31.

U članku 61. stavak 1. mijenja se i glasi:

»Odjel za trgovinsku politiku predlaže, provodi i prati učinke provedbe mjera trgovinske politike; prati trgovinske odnose Republike Hrvatske s Europskom Unijom te zakonodavstvo Europske Unije na području trgovinske politike; vodi aktivnosti vezane za buduću provedbu Zajedničke trgovinske politike Europske Unije s ciljevima zaštite interesa Republike Hrvatske u okviru Zajedničke trgovinske politike Europske Unije; provodi aktivnosti koje proizlaze iz članstva Republike Hrvatske u Svjetskoj trgovinskoj organizaciji (World Trade Organisation – WTO); inicira i vodi pregovore o ugovorima o slobodnoj trgovini; provodi ugovore o slobodnoj trgovini (Sporazum o stabilizaciji i pridruživanju, Srednjoeuropski ugovor o slobodnoj trgovini – CEFTA 2006; ugovor o slobodnoj trgovini sa zemljama EFTA-e te s Turskom); sudjeluje u aktivnostima oko učešća Republike Hrvatske u sustavu kumulacije podrijetla; sudjeluje u provedbi gospodarskih i trgovinskih ugovora; priprema prijedloge zakona i podzakonskih propisa iz područja trgovinske politike; daje stručna mišljenja na prijedloge zakona i podzakonskih propisa ostalih tijela državne uprave, s obzirom na njihovu usklađenost s multilateralnim trgovinskim sustavom; izrađuje periodička i druga izvješća o aktivnostima koje Odjel prati i u kojima sudjeluje te obavlja i druge poslove iz svoga djelokruga.«.

Članak 32.

Članak 62. mijenja se i glasi:

»Odsjek za mjere trgovinske politike predlaže i provodi mjere trgovinske politike, uključujući i mjere carinske zaštite, zaštite od prekomjernog uvoza, subvencioniranog uvoza i uvoza po dampinškim cijenama te analizira učinke njihove primjene; izrađuje prijedlog carinske tarife u skladu s međunarodnim obvezama Republike Hrvatske i zahtjevima hrvatskoga gospodarstva te predlaže visine carinskih stopa za industrijske proizvode; sudjeluje u pripremi prijedloga zakona i podzakonskih propisa iz područja trgovinske politike; priprema stajališta Republike Hrvatske za sudjelovanje u kreiranju Zajedničke trgovinske politike Europske Unije; priprema provedbu Zajedničke trgovinske politike Europske Unije u Republici Hrvatskoj; predlaže i provodi aktivnosti u cilju sklapanja ugovora o slobodnoj trgovini, sudjeluje u pregovorima oko ugovora o slobodnoj trgovini te njihovoj provedbi; koordinira s drugim institucijama aktivnosti koje proizlaze iz sudjelovanja Republike Hrvatske u Srednjoeuropskom ugovoru o slobodnoj trgovini CEFTA 2006, iz ugovora o slobodnoj trgovini s EFTA zemljama te s Turskom; koordinira komunikaciju s Tajništvom CEFTA-e 2006; priprema aktivnosti vezane uz Opću shemu preferencijala (GSP) te obavlja i druge poslove u okviru svoga djelokruga.«.

Članak 33.

Članak 63. mijenja se i glasi:

»Odsjek za Svjetsku trgovinsku organizaciju (WTO) provodi te koordinira s drugim institucijama sve aktivnosti vezane za članstvo Republike Hrvatske u WTO-u u cilju ispunjavanja obveza iz članstva; sudjeluje u pregovorima sa zemljama u procesu pristupanja WTO-u; priprema prijedloge stajališta Republike Hrvatske i sudjelovanje u multilateralnim trgovinskim pregovorima u okviru WTO-a; sudjeluje u izradi očitovanja na prijedloge zakona i podzakonskih propisa s obzirom na njihovu usklađenost s obvezama Republike Hrvatske preuzetim u okviru WTO-a, sudjeluje u implementaciji WTO-ovih pravila u hrvatsko zakonodavstvo; koordinira komunikaciju s Tajništvom WTO-a; prati aktivnosti Stalne misije Republike Hrvatske pri UN-u u Ženevi te daje upute za postupanje u dijelu iz nadležnosti Ministarstva u okviru WTO-a, s obzirom na obveze Republike Hrvatske preuzete članstvom u WTO-u; prati i analizira provedbu ugovora o slobodnoj trgovini s obzirom na usklađenost s WTO pravilima; priprema notifikaciju propisa i postupaka trgovinske politike Tajništvu WTO-a te obavlja i druge poslove u okviru svoga djelokruga.«.

Članak 34.

Članak 64. mijenja se i glasi:

»Odsjek za pravne aspekte trgovinske politike izrađuje prijedloge zakona i podzakonskih propisa iz područja trgovinske politike; izrađuje stručna mišljenja i očitovanja na prijedloge zakona i podzakonskih propisa koji nisu iz nadležnosti Ministarstva; prati pravne učinke članstva Republike Hrvatske u međunarodnim organizacijama i integracijama; prati promjene zakonodavstva Europske Unije na području trgovinske politike; sudjeluje u prilagodbi hrvatskog zakonodavstva pravnoj stečevini Europske Unije na području trgovinske politike; prati pravila Svjetske trgovinske organizacije te sudjeluje u njihovoj implementaciji u hrvatsko zakonodavstvo; priprema pravne radnje potrebne za provedbu Zajedničke trgovinske politike Europske Unije u Republici Hrvatskoj, za provedbu ugovora o slobodnoj trgovini te ostalih međunarodnih obveza Republike Hrvatske iz područja trgovinske politike te obavlja i druge poslove u okviru svoga djelokruga.«.

Članak 35.

Članak 65. mijenja se i glasi:

»Odjel za međunarodne odnose predlaže, priprema, koordinira, prati i sudjeluje u provedbi bilateralnih i multilateralnih gospodarskih odnosa Republike Hrvatske s inozemstvom. Prati stanje i trendove u gospodarstvima zemalja partnera i predlaže aktivnosti za jačanje gospodarskih odnosa; definira i provodi suradnju sa svim tijelima državne uprave, državnim agencijama i poslovnom zajednicom u Republici Hrvatskoj, stranim i domaćim institucijama i organizacijama; priprema i sudjeluje u sjednicama međuvladinih komisija/odbora za gospodarsku suradnju i provedbi njihovih zaključaka; priprema i sudjeluje u bilateralnim posjetama hrvatskog gospodarskog izaslanstva inozemstvu i obratno; priprema i sudjeluje u bilateralnim i multilateralnim gospodarskim aktivnostima, kao što su konferencije, forumi, okrugli stolovi, zatim aktivnostima multilateralnih organizacija i inicijativa, kao što su npr. UN, UNCTAD, SEI, SECI, ECOSOC, Svjetska banka i sl.; obavlja stručne poslove vezane za sklapanje, objavljivanje i stavljanje van snage međunarodnih ugovora o gospodarskoj suradnji i ugovora o poticanju i uzajamnoj zaštiti ulaganja. Daje mišljenja, priprema očitovanja, stručna izvješća i materijale za ministra i državne dužnosnike, izrađuje periodička i druga izvješća o aktivnostima koje Odjel prati i u kojima sudjeluje te obavlja i druge poslove iz svoga djelokruga.

Za obavljanje poslova Odjela za međunarodne odnose ustrojavaju se:

6.2.1. Odsjek za bilateralne gospodarske odnose

6.2.2. Odsjek za multilateralne odnose

6.2.3. Odsjek za međunarodne ugovore.«.

Članak 36.

Članak 66. i naslov iznad njega mijenjaju se i glase:

»6.2.1. Odsjek za bilateralne gospodarske odnose

Članak 66.

Odsjek za bilateralne gospodarske odnose predlaže, priprema, koordinira, prati i sudjeluje u provedbi bilateralnih gospodarskih odnosa Republike Hrvatske s inozemstvom. Prati stanje i trendove u gospodarstvima zemalja partnera i predlaže aktivnosti za jačanje gospodarskih odnosa; definira i provodi suradnju sa svim tijelima državne uprave, državnim agencijama i poslovnom zajednicom u Republici Hrvatskoj, stranim i domaćim institucijama i organizacijama; priprema i sudjeluje u sjednicama međuvladinih komisija/odbora za gospodarsku suradnju i provedbi njihovih zaključaka; priprema i sudjeluje u bilateralnim posjetama hrvatskog gospodarskog izaslanstva inozemstvu i obratno; priprema i sudjeluje u bilateralnim međunarodnim aktivnostima kao što su konferencije, forumi, okrugli stolovi i sl. te obavlja i druge poslove u okviru svoga djelokruga.«.

Članak 37.

Članak 67. mijenja se i glasi:

»Odsjek za multilateralne odnose predlaže, priprema, koordinira, prati i sudjeluje u provedbi multilateralnih gospodarskih odnosa Republike Hrvatske s inozemstvom. Priprema i sudjeluje u aktivnostima multilateralnih organizacija i inicijativa, kao što su npr. UN, UNCTAD, SEI, SECI, ECOSOC, Svjetska banka i sl. Po potrebi sudjeluje u provedbi bilateralnih gospodarskih odnosa Republike Hrvatske s inozemstvom te obavlja i druge poslove u okviru svoga djelokruga.«.

Članak 38.

Članak 68. mijenja se i glasi:

»Odsjek za međunarodne ugovore obavlja stručne poslove vezane uz sklapanje, objavljivanje i stavljanje van snage međunarodnih ugovora o gospodarskoj suradnji i ugovora o poticanju i uzajamnoj zaštiti ulaganja; prati provedbu navedenih ugovora; surađuje s nadležnim tijelima u pripremi dokumentacije za arbitraže pokrenute temeljem ugovora o poticanju i uzajamnoj zaštiti ulaganja; prati proces prilagodbe hrvatskog zakonodavstva pravnoj stečevini EU te sudjeluje u aktivnostima prilagodbe zakonodavstva u nadležnosti Ministarstva te obavlja i druge poslove u okviru svoga djelokruga.«.

Članak 39.

Članak 69. mijenja se i glasi:

»Odjel za europske integracije prati i koordinira aktivnosti iz djelokruga Ministarstva vezane za pristupanje Republike Hrvatske Europskoj Uniji; prati provedbu obveza preuzetih Sporazumom o stabilizaciji i pridruživanju između Republike Hrvatske i Europske Unije (SSP); priprema i sudjeluje na sastancima tijela za provedbu SSP-a, sastancima odbora i pododbora SSP-a, konzultacijama s Europskom komisijom i na ostalim radnim ad hoc sastancima o pitanjima provedbe SSP-a; koordinira suradnju s ostalim tijelima državne uprave i institucijama; sustavno prati proces pregovora o članstvu; pruža logističku potporu EU koordinatoru; daje stručnu, tehničku i administrativnu potporu u pripremi i izradi strateških dokumenata vezanih za pristupanje Republike Hrvatske Europskoj Uniji; koordinira i prati aktivnosti glede institucionalnog razvitka, jačanja administrativnih kapaciteta i suradnje s institucijama EU; obavlja ostale pripremne aktivnosti za članstvo u EU te obavlja i druge poslove u okviru svoga djelokruga.«.

Članak 40.

Članak 69a. mijenja se i glasi:

»Odjel za izvoznu kontrolu obavlja sljedeće upravne i stručne poslove: izrađuje nacrte zakona i podzakonskih propisa i provodi propise vezane uz izvoz robe s dvojnom namjenom, te izvoz i uvoz ostale osjetljive robe sukladno međunarodnim obvezama Republike Hrvatske; izrađuje prijedlog popisa robe s dvojnom namjenom sukladno međunarodnim obvezama Republike Hrvatske; koordinira sustav nadzora izvoza robe s dvojnom namjenom; izrađuje nacrte propisa i provodi propise o izvozu i uvozu robe koja se može koristiti za mučenje; vodi aktivnosti vezano uz članstvo Republike Hrvatske u Kimberley procesu i izdaje certifikate za izvoz neobrađenih dijamanata; vodi aktivnosti vezano uz buduću direktnu primjenu propisa Europske Unije iz nadležnosti Odjela; prati izvršavanje međunarodnih obveza preuzetih pristupanjem Republike Hrvatske međunarodnim konvencijama i režimima povezanih s nadzorom oružja i robe s dvojnom namjenom; sudjeluje u radu nacionalnih i međunarodnih radnih tijela na području nadzora oružja i robe s dvojnom namjenom; izrađuje i ažurira internet stranicu o kontroli izvoza na web-stranicama Ministarstva, organizira seminare za tijela državne uprave i za domaću industriju vezano uz nadzor prometa oružja i robe s dvojnom namjenom radi učinkovitog sustava izvozne kontrole; izrađuje i ažurira priručnik o izvoznoj kontroli; priprema program unutarnje kontrole radi poštivanja izvoznih propisa te pomaže tvrtkama u uspostavi sustava unutarnje kontrole; sudjeluje u izradi i provedbi propisa o restriktivnim mjerama, sudjeluje u radu radnih skupina vezano uz sprječavanje terorizma i širenja oružja za masovno uništenje, ostvaruje i koordinira suradnju sa sigurnosnim organizacijama/inicijativama (Sjevernoatlantski savez/North-Atlantic Treaty Organization – NATO, Australska skupina, Wassenaar aranžman, Grupa snabdjevača nuklearnim materijalima); surađuje s drugim državnim tijelima i institucijama na nacionalnoj i međunarodnoj razini te obavlja i druge poslove u okviru svoga djelokruga.«.

Članak 41.

Članak 70. i naslov iznad njega mijenjaju se i glase:

»7. UPRAVA ZA GOSPODARSKU DIPLOMACIJU, IZVOZ I INVESTICIJE

Članak 70.

Uprava za gospodarsku diplomaciju, izvoz i investicije koordinira sve aktivnosti vezane uz gospodarsku diplomaciju, stručne i administrativne poslove, kao i koordinaciju svih tijela državne uprave vezanu za promicanje ulaganja, kao i otvaranje međunarodnih tržišta za izvoz hrvatskih roba i usluga, obavlja upravne i stručne poslove koji se odnose na razradu strategije poticanja ulaganja i izvoza i njihovu provedbu, razvitak slobodnih zona, otklanjanje prepreka ulaganjima, predlaže provođenje mjera gospodarske politike u cilju povećanja domaćih i stranih ulaganja sa svrhom regionalnog razvoja, provodi Strategiju Hrvatske izvozne ofenzive sa projektima, provodi aktivnosti vezane za promidžbu i promociju uvjeta za ulaganje u hrvatsko gospodarstvo i sigurnost tih ulaganja, sudjeluje u poslovima vezanim uz međunarodne projekte, obavlja analitičko-statističke poslove prikupljajući i razmjenjujući gospodarske podatke, priprema i provodi projekte i programe Europske Unije, predlaže i prati propise koji uređuju pitanja ulaganja, procjenjuje i odobrava korištenje poticajnih mjera, osniva i prati rad slobodnih zona i skladišta, identificira i predlaže načine rješavanja problema nastalih u realizaciji konkretnih projekata, izrađuje prijedloge propisa i prati njihovu primjenu, sudjeluje u pripremi programa i projekata te provedbi projekata iz pretpristupnih programa Europske Unije i ostalih oblika međunarodne pomoći, koordinira sustav nadzora izvoza robe s dvojnom namjenom, sudjeluje u radu međunarodnih aranžmana i režima vezano uz izvoznu kontrolu, predlaže propise vezano uz izvoz i uvoz osjetljive robe, osim oružja, obavlja i druge poslove iz svoga djelokruga.

U sklopu Uprave za gospodarsku diplomaciju, izvoz i investicije ustrojavaju se:

7.1. Odjel za koordinaciju gospodarske diplomacije

7.2. Odjel za poticanje ulaganja i investicije

7.3. Odjel za potporu izvozu.«.

Članak 42.

Članak 71. i naslov iznad njega mijenjaju se i glase:

»7.1. Odjel za koordinaciju gospodarske diplomacije

Članak 71.

Odjel za koordinaciju gospodarske diplomacije koordinira rad i razmjenu informacija između svih tijela državne uprave zaduženih i uključenih u sustav gospodarske diplomacije, a s ciljem promicanja stranih ulaganja u hrvatsko gospodarstvo, kao i jačanja hrvatskog izvoza roba i usluga na međunarodnom tržištu, prati i koordinira aktivnosti za promociju gospodarske diplomacije, koordinira rad tijela državne uprave u promicanju hrvatskog gospodarstva u inozemstvu, sudjeluje u izradi jedinstvene baze podataka vezano uz strana ulaganja i izvoz hrvatskih proizvoda, izrađuje posebne preglede, informacije, analize i izvješća iz područja gospodarske diplomacije te obavlja i druge poslove iz ovog djelokurga.«.

Članak 43.

Članak 72. i naslov iznad njega mijenjaju se i glase:

»7.2. Odjel za poticanje ulaganja i investicije

Članak 72.

Odjel za poticanje ulaganja i investicije obavlja poslove koji se odnose na planiranje i razvoj mogućnosti za privlačenje svih oblika ulaganja i realizaciju investicijskih projekata u Republici Hrvatskoj. Odjel je zadužen za izradu strategije poticanja ulaganja, surađuje s drugim državnim tijelima, te tijelima regionalne i lokalne samouprave i gospodarskim institucijama na području poticanja ulaganja. Odjel pruža tehničku i savjetodavnu pomoć domaćim i stranim investitorima. Odjel obavlja sve poslove vezane uz provedbu Zakona o poticanju ulaganja i Zakona o slobodnim zonama, zaprima i obrađuje zahtjeve za odobrenje poticajnih mjera, identificira probleme nastale u realizaciji konkretnih projekata i predlaže rješenja, te o istima vodi evidenciju. Odjel predlaže i unaprjeđuje zakonsku regulativu u cilju poboljšanja uvjeta za ulaganje, surađuje s drugim državnim tijelima Republike Hrvatske vezano za provođenje zakona i drugih akata iz područja poticanja ulaganja i slobodnih zona u Republici Hrvatskoj, te prati primjenu zakonskih propisa. Odjel je zadužen za pripremu i provedbu projekata financiranih iz pretpristupnih i strukturnih fondova Europske Unije, kao i ostalih oblika međunarodne pomoći. Odjel izrađuje periodička izvješća, te obavlja i druge poslove iz svog djelokruga.

U sklopu Odjela za poticanje ulaganja i investicije ustrojavaju se sljedeći odsjeci:

7.2.1. Odsjek za poticanje ulaganja

7.2.2. Odsjek za slobodne zone.«.

Članak 44.

Članak 73. i naslov iznad njega mijenjaju se i glase:

»7.2.1. Odsjek za poticanje ulaganja

Članak 73.

Odsjek za poticanje ulaganja obavlja poslove vezene uz provođenje Zakona o poticanju ulaganja, surađuje s Agencijom za promicanje izvoza i ulaganja, predlaže mjere za poboljšanje zakonske regulative u cilju poboljšanja uvjeta za ulaganje u Republiku Hrvatsku. Odsjek zaprima i obrađuje zahtjeve za odobrenje poticajnih mjera temeljem Zakona o poticanju ulaganja, te o istima vodi evidenciju. Izrađuje analize prijavljenih projekata ulaganja, prati realizaciju i identificira probleme nastale u realizaciji konkretnih projekata. Obavlja analitičko-statističke poslove prikupljajući i razmjenjujući podatke o ulaganjima i druge podatke iz djelokruga svoje nadležnosti te obavlja i druge poslove u okviru svoga djelokruga.«.

Članak 45.

Članak 74. i naslov iznad njega mijenjaju se i glase:

»7.2.2. Odsjek za slobodne zone

Članak 74.

Odsjek za slobodne zone obavlja poslove u vezi s osnivanjem slobodnih zona, te provodi postupke za donošenje odluka o davanju koncesija za osnivanje slobodnih zona, koordinira poslove vezane za utvrđivanje uvjeta za početak rada slobodnih zona, vodi registar slobodnih zona, prati i analizira rad unutar slobodnih zona, izrađuje godišnja izvješća o radu slobodnih zona, predlaže i unaprjeđuje zakonsku regulativu u cilju poboljšanja uvjeta za ulaganje u slobodnim zonama, surađuje s drugim državnim tijelima Republike Hrvatske u cilju uspostave potrebne organizacijske strukture za provođenje zakona i drugih akata iz područja slobodnih zona. Odsjek zaprima i obrađuje zahtjeve za odobrenje poticajnih mjera temeljem Zakona o poticanju ulaganja i Zakona o slobodnim zonama, te o istima vodi evidenciju te obavlja i druge poslove u okviru svoga djelokruga.«

Članak 46.

Iza članka 74. dodaje se članak 74a. i naslov iznad njega koji glase:

»7.3. Odjel za potporu izvozu

Članak 74a.

Odjel za potporu izvozu obavlja poslove koji se odnose na planiranje, razvoj i unaprjeđenje mjera i politika za povećanje izvoznog potencijala hrvatskog gospodarstva i unaprjeđenja svih oblika izvoznih aktivnosti hrvatskih gospodarskih subjekata. Odjel obavlja poslove analize i praćenja trendova međunarodnih gospodarskih odnosa te trendova kretanja izvoza i vanjsko-trgovinske razmjene Republike Hrvatske; planira, izrađuje i u suradnji s partnerskim institucijama koordinira aktivnosti vezane uz izradu i unaprjeđenje izvozne strategije i programa jačanja međunarodne konkurentnosti i internacionalizacije. Odjel pruža tehničku i savjetodavnu pomoć hrvatskim izvozno-orijentiranim tvrtkama i surađuje s drugim državnim, lokalnim i gospodarskim institucijama na pojedinim projektima usmjerenim ka jačanju internacionalizacije hrvatskog gospodarstva te otklanjanja prepreka izvozu; provodi i koordinira projekte definirane izvoznom strategijom (Strategijom hrvatska izvozna ofenziva) te obavlja sve poslove vezane uz pripremu i provedbu zakonske regulative u domeni poticanja izvoza. U dijelu koji se odnosi na provedbu projekata i odobravanje poticajnih mjera izvozno-orijentiranom gospodarstvu, zaprima i obrađuje zahtjeve, vodi evidenciju i nadzor korištenja potpora vezanih uz jačanje međunarodne konkurentnosti i internacionalizaciju gospodarstva Republike Hrvatske. U suradnji s partnerskim institucijama provodi aktivnosti promidžbe izvoza, te edukacije i podizanja komeptencija za izvoz. Odjel također priprema i provodi projekte koji se financiraju iz pretpristupnih (Phare, IPA) i budućih strukturnih fondova EU koji se odnose na jačanje konkurentnosti te viši stupanj internacionalizacije hrvatskog gospodarstva te obavlja i druge poslove u okviru svoga djelokruga.«.

Članak 47.

Članak 79. mijenja se i glasi:

»Uprava za rad i tržište rada obavlja upravne i druge stručne poslove koji se odnose na radne odnose, tržište rada i zapošljavanje, kolektivne ugovore i udruge, aktivnosti za promicanje trostrane suradnje socijalnih partnera, zaštitu potrošača i opću sigurnost proizvoda, usklađivanje hrvatskoga zakonodavstva s pravnom stečevinom EU i to: normativno uređivanje radnih odnosa, tržišta rada i zapošljavanja, praćenje aktivne politike zapošljavanja, praćenje ravnopravnosti u području zapošljavanja i rada, praćenje ostvarivanja prava za vrijeme nezaposlenosti, izrada pravnih tumačenja glede primjene propisa s područja tržišta rada i zapošljavanja, upravno postupanje u vezi primjene propisa tržišta rada i zapošljavanja, pružanje stručne pomoći tijelima, poslodavcima, radnicima i nezaposlenim osobama, te promicanje trostrane suradnje socijalnih partnera, registracija udruga, evidencija i praćenje kolektivnih ugovora, promicanje kolektivnog pregovaranja i pružanje stručne pomoći sindikatima i udrugama poslodavaca, provođenje međunarodnih ugovora na području rada i zapošljavanja, praćenje međunarodnih propisa na području rada i tržišta rada, sudjelovanje u postupku sklapanja višestranih međunarodnih ugovora na području rada i zapošljavanja, provođenje aktivne politike s područja zaštite na radu; prati usklađivanje zakonodavstva na području zaštite potrošača i opće sigurnosti proizvoda sa zakonodavstvom Europske Unije, predlaže i provodi politiku u području zaštite potrošača, uključivši i izradu Nacionalnog programa za zaštitu potrošača; prati ostvarivanje ciljeva i zadataka utvrđenih Nacionalnim programom zaštite potrošača; predlaže mjere za unaprjeđenje učinkovitosti cjelokupnog sustava na području Republike Hrvatske; priprema analitičke podloge za praćenje stanja na području zaštite potrošača, te provodi mjere upravnog nadzora; pruža stručnu pomoć tijelima i jedinicama lokalne i područne (regionalne) samouprave nadležnim za poslove zaštite potrošača; sudjeluje u pripremi programa i projekata te provedbi projekata iz pretpristupnih programa Europske Unije i ostalih oblika međunarodne pomoći te obavlja i druge poslove u okviru svoga djelokruga.

U Upravi za rad i tržište rada ustrojavaju se:

9.1. Odjel radnog prava

9.2. Odjel za tržište rada i zapošljavanje

9.3. Odjel zaštite na radu

9.4. Odjel za zaštitu potrošača.«.

Članak 48.

Iza članka 87. dodaju se članci 87a., 87b., 87c. 87d. i 87e. i naslovi iznad njih koji glase:

»9.4. Odjel za zaštitu potrošača

Članak 87a.

Odjel za zaštitu potrošača obavlja poslove u vezi s izradom i provedbom zakona i drugih propisa vezanih za zaštitu potrošača; obavlja poslove u vezi s izradom zakona i drugih propisa vezanih za opću sigurnost proizvoda; daje stručna mišljenja vezana za zakonodavstvo iz područja zaštite potrošača; provodi aktivnost u vezi s prilagodbom nacionalnog zakonodavstva sa zakonodavstvom Europske Unije iz područja zaštite potrošača i opće sigurnosti proizvoda; surađuje s nadležnim tijelima za zaštitu potrošača iz Europske Unije; surađuje sa sudovima časti i centrima za mirenje pri rješavanju potrošačkih sporova; inicira, priprema i provodi projekte iz pretpristupnih programa Europske Unije i ostalih oblika međunarodne pomoći; predlaže i provodi politiku zaštite potrošača, uključivo i izradu Nacionalnog programa za zaštitu potrošača; prati ostvarivanje ciljeva i zadataka utvrđenih Nacionalnim programom zaštite potrošača i o tome izvješćuje Hrvatski sabor; obavlja administrativne i stručne poslove vezane uz rad Nacionalnog vijeća za zaštitu potrošača; uspostavlja i vodi Centralni informacijski sustav zaštite potrošača; izrađuje i uređuje internetsku stranicu Odjela za zaštitu potrošača; prikuplja, statistički obrađuje i analizira podatke koje u Centralni informacijski sustav zaštite potrošača dostavljaju sve nadležne institucije vezane uz provođenje politike zaštite potrošača; izrađuje analize i priprema analitičke podloge za praćenje stanja na području zaštite potrošača te predlaže mjere za unaprjeđenje cjelokupnog sustava zaštite potrošača na području Republike Hrvatske; predlaže i provodi mjere u cilju podizanja opće razine znanja o potrebi zaštite prava potrošača, provodi aktivnosti vezane za edukaciju potrošača, trgovaca, učenika i studenata u odgojno-obrazovnim institucijama, kao i svih zainteresiranih sudionika u provođenju politike zaštite potrošača; obavlja upravne i stručne poslove vezane za projekte kojima se provodi edukacija i sustavno informiranje potrošača, provodi mjere upravnog nadzora nad projektima namijenjenim edukaciji i informiranju potrošača, provodi upravne i stručne poslove vezano uz aktivnosti savjetovanja potrošača, predlaže mjere za unaprjeđenje, koordinaciju i razvoj aktivnosti savjetovanja potrošača; provodi aktivnosti stručnog osposobljavanja za savjetovanje potrošača; analizira izvješća o svim projektnim aktivnostima organizacija civilnog društva na području zaštite potrošača; obavlja i pruža stručnu pomoć tijelima i jedinicama lokalne i područne (regionalne) samouprave nadležnim za poslove zaštite potrošača; surađuje s ostalim ministarstvima, tijelima javne vlasti te ostalim zainteresiranim stranama; obavlja i druge poslove iz svoga djelokruga.

Za obavljanje poslova Odjela za zaštitu potrošača ustrojavaju se sljedeći odsjeci:

9.4.1. Odsjek za razvoj i koordinaciju provedbe politike zaštite potrošača

9.4.2. Odsjek za edukaciju i informiranje

9.4.3. Odsjek za usklađivanje zakonodavstva

9.4.4. Odsjek za programe i projekte Europske Unije.

9.4.1. Odsjek za razvoj i koordinaciju provedbe politike zaštite potrošača

Članak 87b.

Odsjek za razvoj i koordinaciju provedbe politike zaštite potrošača donosi i razrađuje strategije razvoja sustava zaštite potrošača, izrađuje analize i priprema analitičke podloge za praćenje stanja na području zaštite potrošača; prati rad i predlaže mjere za unaprjeđenje rada cjelokupnog sustava zaštite potrošača; izrađuje Nacionalni program zaštite potrošača; prati i analizira ostvarivanje ciljeva i zadataka utvrđenih Nacionalnim programom zaštite potrošača; uspostavlja i vodi Centralni informacijski sustav zaštite potrošača; izrađuje i uređuje internetsku stranicu Odjela za zaštitu potrošača; obavlja stručne poslove vezane uz rad Nacionalnog vijeća za zaštitu potrošača te obavlja i druge poslove u okviru svoga djelokruga.

9.4.2. Odsjek za edukaciju i informiranje

Članak 87c.

Odsjek za edukaciju i informiranje predlaže i provodi mjere u cilju podizanja opće razine znanja o potrebi zaštite prava potrošača; predlaže i provodi mjere i aktivnosti vezane za edukaciju potrošača, trgovaca, učenika i studenata u odgojno-obrazovnim institucijama, kao i svih zainteresiranih sudionika u provođenju politike zaštite potrošača, obavlja upravne i stručne poslove vezane za projekte kojima se provodi edukacija i sustavno informiranje potrošača; provodi mjere upravnog nadzora nad projektima namijenjenim edukaciji i informiranju potrošača; obavlja i pruža stručnu pomoć tijelima i jedinicama lokalne i područne (regionalne) samouprave, nadležnim za poslove zaštite potrošača; provodi upravne i stručne poslove vezano uz aktivnosti savjetovanja potrošača, predlaže mjere za unaprjeđenje, koordinaciju i razvoj aktivnosti savjetovanja potrošača; provodi aktivnosti stručnog osposobljavanja za savjetovanje potrošača; analizira izvješća o projektnim aktivnostima organizacija civilnog društva na području zaštite potrošača financiranih iz državnog proračuna te obavlja i druge poslove u okviru svoga djelokruga.

9.4.3. Odsjek za usklađivanje zakonodavstva

Članak 87d.

Odsjek za usklađivanje zakonodavstva obavlja poslove u vezi s izradom i provedbom zakona i drugih propisa iz područja zaštite potrošača, obavlja poslove u vezi s izradom zakona i drugih propisa iz područja opće sigurnosti proizvoda; prati zakonodavstvo Europske Unije iz područja zaštite potrošača; prati zakonodavstvo Europske Unije iz područja opće sigurnosti proizvoda; usklađuje i vodi sve aktivnosti u vezi s prilagodbom nacionalnog zakonodavstva sa zakonodavstvom Europske Unije iz područja zaštite potrošača i opće sigurnosti proizvoda; daje stručna mišljenja vezana za zakonodavstvo iz područja zaštite potrošača; izrađuje nacrte i prijedloge zakona i podzakonskih akata iz područja zaštite potrošača, izrađuje nacrte i prijedloge zakona i podzakonskih akata iz područja opće sigurnosti proizvoda, izrađuje izvješća i druge potrebne dokumente za Europsku Uniju, a koja se odnose na razvoj sustava zaštite potrošača; surađuje s nadležnim tijelima za zaštitu potrošača iz Europske Unije; surađuje sa sudovima časti i centrima za mirenje pri rješavanju potrošačkih sporova, koordinira suradnju nadležnih tijela vezano uz zaštitu ekonomskih interesa potrošača te obavlja i druge poslove u okviru svoga djelokruga.

9.4.4. Odsjek za programe i projekte Europske Unije

Članak 87e.

Odsjek za programe i projekte Europske Unije iz područja zaštite potrošača sudjeluje u pripremi programa i projekata te provedbi projekata iz pretpristupnih programa Europske Unije i ostalih oblika međunarodne pomoći, izrađuje projektnu dokumentaciju potrebnu za participiranje u programima i projektima Europske Unije iz područja zaštite potrošača; obavlja sve upravno-pravne, stručne i administrativne poslove vezane uz provođenje i realizaciju prihvaćenih projekata, a koji se odnose na pripremu, planiranje, provedbu, financiranje i vrednovanje tekućih, godišnjih i višegodišnjih planova i programa rada; prikuplja, obrađuje i analizira stanje potreba za aktivnostima iz područja zaštite potrošača u planiranju i provedbi programa pomoći EU. Nadzire i procjenjuje rezultate (evaluaciju, vrednovanje) programa EU koji se odnose na projekte u području zaštite potrošača; izrađuje izvješća o realizaciji projekata prihvaćenih od strane Europske Unije za područje zaštite potrošača; koordinira sve sudionike i korisnike projekata; te surađuje s drugim ministarstvima, tijelima javne vlasti i ostalim zainteresiranim stranama. Priprema sektorska izvješća o provedbi, te izrađuje izvješća nacionalnom koordinatoru za projekte EU te obavlja i druge poslove u okviru svoga djelokruga.«.

Članak 49.

U članku 88. stavku 2. tekst iza broja 10.2. mijenja se i glasi:

»Odjel za koordinaciju sustava socijalne sigurnosti i pripremu i provedbu projekata EU na području koordinacije.«.

Članak 50.

Članak 90. i naslov iznad njega mijenjaju se i glase:

»10.2. Odjel za koordinaciju sustava socijalne sigurnosti i pripremu i provedbu projekata EU na području koordinacije

Članak 90.

U Odjelu za koordinaciju sustava socijalne sigurnosti i pripremu i provedbu projekata EU na području koordinacije obavljaju se poslovi: priprema za primjenu europskih uredbi za koordinaciju sustava socijalne sigurnosti, davanje preporuka o načinu primjene europskih uredbi i nadzor nad radom Hrvatskog zavoda za mirovinsko osiguranje i Hrvatskog zavoda za zapošljavanje u primjeni uredbi, te davanje stručnih mišljenja o primjeni propisa o koordinaciji, praćenje stanja i razvoja pravne stečevine Europske Unije na području socijalne sigurnosti i predlaganje implementacije europskog zakonodavstva u hrvatsko zakonodavstvo, te s tim u vezi izrada izvješća o usklađenosti hrvatskih propisa s propisima EU, praćenje sudske prakse Europskog suda pravde, te praćenje sudske prakse hrvatskih sudova na području koordinacije, aktivno sudjelovanje u multilateralnoj suradnji i uspostava komunikacije s međunarodnim organizacijama, uspostava suradnje s nadležnim tijelima država članica EU i EEP u pitanjima koordinacije, te sudjelovanje u radu odgovarajućih tijela Europske komisije, izrada potrebnih izvješća i dokumenata prema zahtjevima nadležnih europskih tijela, koordiniranje aktivnosti ustanova zaduženih za koordinaciju putem međuresorne radne skupine za koordinaciju, predlaganje, izrada i priprema dokumentacije za buduće projekte EU vezane za koordinaciju, te sudjelovanje u istima, koordiniranje aktivnosti u okviru međuresorne skupine zadužene za koordinaciju, izrada međudržavnih ugovora o socijalnom osiguranju; sudjelovanje u pregovorima o sklapanju ugovora; izrada prijedloga zakona o potvrđivanju zaključenih ugovora; praćenje usklađivanja provedbe međudržavnih ugovora o socijalnom osiguranju i u vezi s tim koordiniranje nacionalnih djelovanja; korespondencija s nadležnim tijelima država s kojima se primjenjuju ugovori o socijalnom osiguranju; sudjelovanje u radu tijela međunarodnih organizacija i europskih integracija, te u radu regionalnih inicijativa u projektima vezanim za socijalnu sigurnost; praćenje međunarodnih propisa, stručne literature i prakse na području socijalnog osiguranja; izrada izvješća i mišljenja o primjeni zaključenih međudržavnih ugovora o socijalnom osiguranju, te pružanje stručne pomoći u vezi njihove primjene, suradnja s drugim tijelima državne uprave u provedbi međudržavnih ugovora o socijalnom osiguranju; nadzor nad primjenom i davanje tumačenja o primjeni međudržavnih ugovora o socijalnom osiguranju, te obavlja i druge poslove u okviru svoga djelokruga.«.

Članak 51.

Članak 112. mijenja se i glasi:

»Uprava za međunarodnu suradnju u području rada i socijalne sigurnosti obavlja poslove pripreme, provedbe, financijskog upravljanja, praćenja i vrednovanja Operativnog programa razvoj ljudskih potencijala u okviru Instrumenta pretpristupne pomoći (IPA), te prati rad Europskog socijalnog fonda i ostalih strukturnih fondova EU; sudjeluje u pripremi programa i projekata te provedbi projekata iz pretpristupnih programa Europske Unije i ostalih oblika međunarodne pomoći. Također sudjeluje u provedbi i praćenju ostalih programa Europske Unije. Uprava obavlja upravne i druge stručne poslove vezane za koordinaciju, pripremu i planiranje godišnjih i višegodišnjih planova i programa u području rada, tržišta rada i razvoja ljudskih potencijala. Prati međunarodne propise iz svoje nadležnosti, izrađuje izvješća po višestranim međunarodnim ugovorima, sudjeluje u relevantnim radnim tijelima u Republici Hrvatskoj i na međunarodnoj razini te obavlja i druge poslove u okviru svoga djelokruga.

U Upravi za međunarodnu suradnju u području rada i socijalne sigurnosti ustrojavaju se sljedeći odjeli:

13.1. Odjel za koordinaciju i programiranje

13.2. Odjel za pripremu i provedbu projekata

13.3. Odjel za praćenje i vrednovanje

13.4. Odjel za financijsko upravljanje

13.5. Odjel za europske integracije i međunarodnu suradnju.«.

Članak 52.

Članak 113. i naslov iznad njega mijenjaju se i glase:

»13.1. Odjel za koordinaciju i programiranje

Članak 113.

Odjel za koordinaciju i programiranje obavlja stručne poslove koji se odnose na koordinaciju, pripremu i planiranje godišnjih i višegodišnjih planova i programa rada u području razvoja ljudskih potencijala, posebice Operativnog programa razvoj ljudskih potencijala. U suradnji s upravama Ministarstva, drugim nadležnim ministarstvima i institucijama, socijalnim partnerima i civilnim društvom u cjelini, priprema dokumentaciju za korištenje IPA programa Europske Unije, kao i ostalih relevantnih programa Europske Unije, te utvrđuje planirane krajnje korisnike i priprema kriterije za odabir projekata u okviru provedbe Operativnih programa. Prati propise EU na području rada i zapošljavanja, te razvoja ljudskih potencijala. Prati revizijska izvješća i vodi evidenciju istih. Priprema izvješća i planove iz svoga djelokruga te obavlja i druge poslove u okviru svoga djelokruga.

U Odjelu za koordinaciju i programiranje ustrojavaju se sljedeći odsjeci:

13.1.1. Odsjek za programiranje i koordinaciju

13.1.2. Odsjek za pitanja informiranja, javnosti i vidljivosti.«.

Članak 53.

Članak 114. i naslov iznad njega mijenjaju se i glase:

»13.1.1. Odsjek za programiranje i koordinaciju

Članak 114.

Odsjek za programiranje i koordinaciju obavlja poslove vezane za koordinaciju i pripremanje godišnjih i višegodišnjih planova i programa rada u području razvoja ljudskih potencijala, posebice Operativnog programa razvoj ljudskih potencijala. Odsjek priprema i provodi partnerske konzultacije sa svim relevantnim sudionicima uključenim u pripremu Operativnog programa razvoj ljudskih potencijala. Sudjeluje u koordinaciji pripreme odgovarajućeg broja kvalitetnih projektnih prijedloga za financiranje u području razvoja ljudskih potencijala. Odsjek priprema opće kriterije za odabir operacija, na razini Operativnog programa. Priprema izvješća i planove iz svoga djelokruga te obavlja i druge poslove u okviru svoga djelokruga.«.

Članak 54.

Članak 115. i naslov iznad njega mijenjaju se i glase:

»13.1.2. Odsjek za pitanja informiranja, javnosti i vidljivosti

Članak 115.

Odsjek za pitanja informiranja, javnosti i vidljivosti provodi Komunikacijski akcijski plan Operativnog programa razvoj ljudskih potencijala, te osigurava provođenje IPA Komunikacijske strategije, te svih ostalih dokumenata iz ovog područja. Odsjek surađuje sa svim tijelima Operativne strukture i Središnjim državnim uredom za razvojnu strategiju i koordinaciju fondova Europske unije u području informiranja, javnosti i vidljivosti, kao i s tijelima Europske Unije nadležnim za ova pitanja. Odsjek usko surađuje s Odjelom za odnose s javnošću i protokol Ministarstva. Održava internetsku stranicu Operativnog programa razvoj ljudskih potencijala. Priprema izvješća i planove iz svoga djelokruga te obavlja i druge poslove u okviru svoga djelokruga.«.

Članak 55.

Članak 116. i naslov iznad njega mijenjaju se i glase:

»13.2. Odjel za pripremu i provedbu projekata

Članak 116.

Odjel za pripremu i provedbu projekata koordinira unutar Ministarstva provedbu pretpristupnih programa pomoći EU, te koordinira provedbu Operativnog programa razvoj ljudskih potencijala u dijelu koji se tiče prioriteta vezanih za zapošljavanje i tržište rada i tehničku pomoć. Utvrđuje planirane krajnje korisnike i modalitete odabira i provedbe istih, osigurava da se aktivnosti u okviru sektorske nadležnosti Ministarstva odaberu za financiranje i odobre sukladno kriterijima navedenim u Operativnom programu. Ukoliko je Ministarstvo korisnik pomoći priprema projektnu dokumentaciju i upravlja projektima na temelju formalnih sporazuma s provedbenim tijelom. Priprema izvješća i planove iz svoga djelokruga te obavlja i druge poslove u okviru svoga djelokruga.

U Odjelu za pripremu i provedbu projekata ustrojavaju se sljedeći odsjeci:

13.2.1. Odsjek za pripremu i provedbu projekata iz područja rada i socijalne sigurnosti

13.2.2. Odsjek za provedbu tehničke pomoći.«.

Članak 56.

Članak 117. i naslov iznad njega mijenjaju se i glase:

»13.2.1. Odsjek za pripremu i provedbu projekata iz područja rada i socijalne sigurnosti

Članak 117.

Odsjek za pripremu i provedbu projekata iz područja rada i socijalne sigurnosti koordinira unutar Ministarstva provedbu pretpristupnih programa pomoći EU, te koordinira provedbu Operativnog programa razvoj ljudskih potencijala u području rada i socijalne sigurnosti. Odsjek sudjeluje u procesu programiranja u svom djelokrugu. Utvrđuje planirane krajnje korisnike i modalitete odabira i provedbe istih, osigurava da se aktivnosti u okviru sektorske nadležnosti Ministarstva odaberu za financiranje i odobre sukladno kriterijima navedenim u Operativnom programu. Organizira redovne mjesečne sastanke s predstavnicima svih tijela unutar strukture, kao i predstavnicima tijela horizontalne razine (Središnji državni ured za razvojnu strategiju i koordinaciju fondova Europske Unije), s ciljem praćenja provedbe projekata. Priprema izvješća i planove iz svoga djelokruga te obavlja i druge poslove u okviru svoga djelokruga.«.

Članak 57.

Članak 118. i naslov iznad njega mijenjaju se i glase:

»13.2.2. Odsjek za provedbu tehničke pomoći

Članak 118.

Odsjek za provedbu tehničke pomoći priprema projektnu dokumentaciju za operacije iz tehničke pomoći, te upravlja projektima na temelju formalnih sporazuma s provedbenim tijelom kao ugovornim tijelom. Organizira redovne mjesečne sastanke za operacije iz tehničke pomoći, s predstavnicima svih tijela unutar strukture, kao i predstavnicima tijela horizontalne razine (Središnji državni ured za razvojnu strategiju i koordinaciju fondova Europske Unije), s ciljem praćenja provedbe projekata. Priprema izvješća i planove iz svoga djelokruga te obavlja i druge poslove u okviru svoga djelokruga.«.

Članak 58.

Iza članka 118. dodaju se članci 118a., 118b., 118c., 118d., 118e., 118f., 118g., 118h., 118i. i 118j. i naslovi iznad njih koji glase:

»13.3. Odjel za praćenje i vrednovanje

Članak 118a.

Odjel za praćenje i vrednovanje koordinira praćenje provedbe Operativnog programa razvoj ljudskih potencijala, u suradnji s drugim ministarstvima i institucijama nadležnim za provedbu pojedinih prioriteta i mjera unutar Operativnog programa razvoj ljudskih potencijala, socijalnim partnerima, civilnim društvom te ostalim sudionicima koji sudjeluju u radu Sektorskog nadzornog odbora. Obavlja stručne poslove u cilju praćenja i analize tijeka realizacije provedbe Operativnog programa razvoj ljudskih potencijala. Analizira izvršenje i učinkovitost projekata u okviru provedbe Operativnog programa razvoj ljudskih potencijala. Sudjeluje u procesu uspostave, održavanja i nadgradnje sustava za praćenje provedbe projekata prema indikatorima/pokazateljima provedbe navedenim u Operativnom programu. Osigurava da su zahtjevi EU vezani za nadzor objašnjeni potencijalnim korisnicima, te usklađeni s Operativnim programom. Obavlja poslove vezane za uspostavu i održavanje Sektorskog nadzornog odbora. Priprema izvješća iz svoga djelokruga. U suradnji s relevantnim tijelima organizira vrednovanje na razini Operativnog programa te obavlja i druge poslove u okviru svoga djelokruga.

U Odjelu za praćenje i vrednovanje ustrojavaju se sljedeći odsjeci:

13.3.1. Odsjek Tajništva Sektorskog nadzornog odbora Operativnog programa razvoj ljudskih potencijala

13.3.2. Odsjek za praćenje provedbe i vrednovanje Operativnog programa razvoj ljudskih potencijala.

13.3.1. Odsjek Tajništva Sektorskog nadzornog odbora Operativnog programa razvoj ljudskih potencijala

Članak 118b.

Odsjek Tajništva Sektorskog nadzornog odbora Operativnog programa razvoj ljudskih potencijala obavlja stručne poslove vezane uz koordinaciju nacrta godišnjeg i završnog izvješća o provedbi i ostalih relevantnih dokumenata za Sektorski nadzorni odbor. Surađuje s Općom upravom za zapošljavanje, socijalna pitanja i jednake mogućnosti Europske komisije u svim pitanjima vezanim uz rad Odbora. Odsjek priprema, koordinira eventualne izmjene te osigurava poštivanje Poslovnika Sektorskog nadzornog odbora Operativnog programa razvoj ljudskih potencijala. Odsjek organizira sjednice Sektorskog nadzornog odbora, uključujući potporu u administrativnim pitanjima vezanim uz sjednicu, koordinaciju, prikupljanje podataka unutar Operativne strukture te pripremu radnih materijala za sjednicu. Odsjek usko surađuje s osobom zaduženom za informiranje i promidžbu u organiziranju informativnih aktivnosti vezanih uz održavanje Sjednice. Odsjek usko surađuje s imenovanim članovima Sektorskog nadzornog odbora, organizira pripremne/radne sastanke Odbora, priprema zapisnik sjednice Odbora, vodi evidencije o odlukama odbora te osigurava prijevode dokumentacije sa sjednica Odbora. Koordinira i dostavlja Nacionalnom IPA koordinatoru, Nacionalnom dužnosniku za ovjeravanje i Europskoj Komisiji konačno Sektorsko godišnje i završno izvješće o provedbi te obavlja i druge poslove u okviru svoga djelokruga.

13.3.2. Odsjek za praćenje provedbe i vrednovanje Operativnog programa razvoj ljudskih potencijala

Članak 118c.

Odsjek za praćenje provedbe i vrednovanje Operativnog programa razvoj ljudskih potencijala obavlja stručne poslove vezane uz praćenje i analizu uspješnosti provedbe Operativnog programa. Sudjeluje u procesu rada, uspostave, održavanja i uspješnog funkcioniranja sustava za praćenje provedbe projekata prema indikatorima/pokazateljima provedbe navedenim u Operativnom programu u svrhu prikupljanja i obrade podataka. Odsjek priprema nacrt godišnjeg i završnog izvješća o provedbi, koordinira aktivnosti praćenja unutar Operativne strukture, priprema za razmatranje, usvajanje i izmjenu općih kriterija za odabir operacija od strane Sektorskog nadzornog odbora. Odsjek koordinira rad Operativne strukture prilikom praćenja statističkih podataka u određenom području i osigurava njihovo usklađivanje sa razine operacija i mjera na razinu Operativnog programa, definira pokazatelje za praćenje provedbe (indikatori) na razini Operativnog programa prilikom izrade/revizije Operativnog programa te njihovo usklađivanje sa pokazateljima provedbe na razini mjera/operacija, koordinira izradu evidencije o nadzoru za svaku operaciju, koordinira i priprema prijedloge vezane uz identificiranje potrebe za korekcijsku aktivnost temeljenu na podacima nadzora. Odsjek obavlja stručne poslove vezane uz koordinaciju i planiranje evaluacije programa, pripremanje opisa poslova za provedbu evaluacije, sudjelovanje u odboru za ocjenjivanje prilikom ugovaranja evaluacije. Odsjek obavlja poslove organizacije i koordinacije procesa evaluacije programa u suradnji sa partnerima iz državne uprave, nevlading sektora te Europske komisije, poslove koordinacija relevantnih institucija i neovisnih evaluatora pri provedbi evaluacije, nadzor i pregled neposrednih pokazatelja te procjenu kvalitete rada prilikom provedbe evaluacije. Odsjek koordinira usvajanje preporuka evaluacije, te surađuje s relevantnim ministarstvima i institucijama vezanim uz identificirane nalaze evaluacije. Odsjek osigurava javnu objavu nalaza evaluacije, dostavu Europskoj komisiji te dostavu konačnih nalaza evaluacije Sektorskom nadzornom odboru te obavlja i druge poslove u okviru svoga djelokruga.

13.4. Odjel za financijsko upravljanje

Članak 118d.

Odjel za financijsko upravljanje vodi računa o svim pitanjima vezanim za financijsko upravljanje Operativnim programom razvoj ljudskih potencijala, te glede prioriteta vezanih za rad i socijalnu sigurnost, kao i tehničku pomoć. Usko surađuje s Ministarstvom financija i provedbenim tijelima Operativne strukture IV. komponente programa IPA. Prethodno razmatra tekstove financijskih sporazuma i sažetke projekata; sudjeluje u pripremi podloga za natječajnu dokumentaciju i podloga za ugovore o nabavi usluga, robe i radova; upravlja sustavom za financijsko praćenje provedbe projekata i tijekova financijskih sredstava, obavlja praćenje i izvještavanje. Potvrđuje da su troškovi pristigli na naplatu učinjeni u skladu s relevantnim pravilima, da je roba dostavljena i usluge izvršene sukladno relevantnoj odluci, te da su zahtjevi za plaćanjem korisnika valjani. Prati propise međunarodnih organizacija i EU vezanih za financijsko upravljanje, dostavlja informacije o odobrenim troškovima i postupcima prema Nacionalnom fondu i Nacionalnom dužnosniku za ovjeravanje te obavlja i druge poslove u okviru svoga djelokruga.

U Odjelu za financijsko upravljanje ustrojavaju se sljedeći odsjeci:

13.4.1. Odsjek za financijsko upravljanje

13.4.2. Odsjek za kontrolu.

13.4.1. Odsjek za financijsko upravljanje

Članak 118e.

Odsjek za financijsko upravljanje obavlja sve poslove vezane za financijsko upravljanje Operativnim programom razvoj ljudskih potencijala, te glede prioriteta vezanih za rad i socijalnu sigurnost, kao i tehničku pomoć. Odsjek daje upute ostalim tijelima Operativne strukture, a vezano za financijsko planiranje i državni proračun, kao i o svim drugim pitanjima iz financijskog upravljanja. Odsjek razmatra tekstove financijskih sporazuma i sažetke projekata; sudjeluje u pripremi podloga za natječajnu dokumentaciju i podloga za ugovore o nabavi usluga, robe i radova te obavlja i druge poslove u okviru svoga djelokruga.

13.4.2. Odsjek za kontrolu

Članak 118f.

Odsjek za kontrolu potvrđuje da su troškovi pristigli na naplatu učinjeni u skladu s relevantnim pravilima, da je roba dostavljena i usluge izvršene sukladno relevantnoj odluci, te da su zahtjevi za plaćanjem korisnika valjani. Provjere pokrivaju administrativne, financijske, tehničke i fizičke aspekte operacija. Sudjeluju u provjerama na licu mjesta. Prati propise međunarodnih organizacija i EU vezanih za financijsko upravljanje, dostavlja informacije o odobrenim troškovima i postupcima prema Nacionalnom fondu i Nacionalnom dužnosniku za ovjeravanje te obavlja i druge poslove u okviru svoga djelokruga.

13.5. Odjel za europske integracije i međunarodnu suradnju

Članak 118g.

Odjel za europske integracije i međunarodnu suradnju sudjeluje u pripremi strateških programskih dokumenata za korištenje pretpristupnih, strukturnih i Kohezijskog fonda te obavlja upravne i druge stručne poslove vezane za sudjelovanje u radu međunarodnih organizacija i europskih integracija na području rada, tržišta rada i socijalne sigurnosti. Prati međunarodne propise iz područja rada, tržišta rada i socijalne sigurnosti, sudjeluje u postupcima sklapanja višestranih međunarodnih ugovora na području rada, tržišta rada i socijalne sigurnosti. Ispituje usklađenost radnog zakonodavstva Republike Hrvatske s višestranim međunarodnim ugovorima i propisima EU, sudjeluje u izradi propisa na području rada, tržišta rada i socijalne sigurnosti te izrađuju izvješća po višestranim međunarodnim ugovorima s područja rada, tržišta rada i socijalne sigurnosti. Koordinira i sudjeluje u provedbi Programa zajednice za zapošljavanje i socijalnu solidarnost PROGRESS, te ostalih programa zajednice. Koordinira suradnju s Vijećem Europe i Međunarodnom organizacijom rada, te s drugim međunarodnim organizacijama. Obavlja poslove vezane za sudjelovanje Republike Hrvatske u regionalnim inicijativama vezanim za rad i tržište rada te obavlja i druge poslove u okviru svoga djelokruga.

U Odjelu za europske integracije i međunarodnu suradnju ustrojavaju se sljedeći odsjeci:

13.5.1. Odsjek za stratešku podršku Operativnom programu razvoj ljudskih potencijala

13.5.2. Odsjek za međunarodnu suradnju i praćenje međunarodnih pravnih propisa u području rada i socijalne sigurnosti

13.5.3. Odsjek za programe Europske Unije.

13.5.1. Odsjek za stratešku podršku Operativnom programu razvoj ljudskih potencijala

Članak 118h.

Odsjek za stratešku podršku Operativnom programu razvoj ljudskih potencijala sudjeluje u pripremi analiza i strateških programskih dokumenata za korištenje pretpristupnih fondova, budućih strukturnih i Kohezijskog fonda, prati donošenje nacionalnih strategija i planova i sudjeluje u izradi mišljenja na iste te obavlja i druge poslove u okviru svoga djelokruga.

13.5.2. Odsjek za međunarodnu suradnju i praćenje međunarodnih pravnih propisa u području rada i socijalne sigurnosti

Članak 118i.

Odsjek za međunarodnu suradnju i praćenje međunarodnih pravnih propisa u području rada i socijalne sigurnosti upravlja poslove vođenja i koordinacije izrade izvješća prema međunarodnim ugovorima u nadležnosti Ministarstva na području rada i socijalne sigurnosti, sudjeluje u radu međunarodnih organizacija i europskih integracija i njihovih tijela nadležnih za provedbu na području rada i socijalne sigurnosti, surađuje s državnim i drugim tijelima javnih vlasti i udrugama, organizira i sudjeluje u radu stručnih skupova na tematiku prava iz rada, zapošljavanja i socijalne sigurnosti; prati i analizira međunarodne propise i praksu, posebice Europske Unije, Vijeća Europe, Ujedinjenih naroda i Međunarodne organizacije rada; daje mišljenja na prijedloge nacionalnih propisa iz područja rada i socijalne sigurnosti; priprema prijedloge akata za pristupanje novim međunarodnim dokumentima na području rada, tržišta rada i socijalne sigurnosti i izrađuje nacrte akata za poduzimanje propisanih mjera i prijedloga izmjena i dopuna zakona i drugih propisa u cilju usklađivanja nacionalnog zakonodavstva s međunarodnim dokumentima te obavlja i druge poslove u okviru svoga djelokruga.

13.5.3. Odsjek za programe Europske Unije

Članak 118j.

Odsjek za programe Europske Unije koordinira sudjelovanje u provedbi Programa zajednice za zapošljavanje i socijalnu solidarnost PROGRESS i ostalih programa zajednice na područjima iz nadležnosti Uprave te izrađuje izvješća o njihovoj provedbi, organizira seminare i prezentacije aktivnosti Programa zajednice te obavlja i druge poslove u okviru svoga djelokruga.«.

Članak 59.

Iza članka 131g. dodaju se članci 131h., 131i., 131j., 131k., 131l., 131m., 131n., 131o. i 131p. i naslovi iznad njih koji glase:

»14b. UPRAVA ZA OPERATIVNI PROGRAM ZA REGIONALNU KONKURENTNOST

Članak 131h.

Uprava za Operativni program za regionalnu konkurentnost je odgovorna za pripremu i upravljanje Operativnim programom za regionalnu konkurentnost, u okviru provedbe programa Instrument pretpristupne pomoći (Instrument for Pre-Accession Assistance – IPA), za treću komponentu Regionalni razvoj – Regionalna konkurentnost (RCOP), kao i za buduće programe koji će se financirati iz proračuna EU, odnosno Strukturnih fondova i Kohezijskog fonda. Operativni program sadrži prioritete i mjere koji pridonose unaprjeđenju konkurentnosti i ujednačenom regionalnom razvoju u Republici Hrvatskoj. Uprava za Operativni program za regionalnu konkurentnost upravlja Operativnim programom te u suradnji i koordinaciji s ostalim tijelima državne uprave obavlja stručne i administrativne poslove koji se odnose na programiranje, vrednovanje, provedbu, financijsko upravljanje i kontrolu, te praćenje i izvještavanje o provedbi Programa, u skladu s principima dobrog financijskog upravljanja te u skladu s nacionalnim zakonodavstvom i regulativama EU. Donosi prijedloge i sudjeluje u izradi nacrta zakonskih akata, tekstova financijskih, operativnih i drugih sporazuma. Uprava je odgovorna za upravljanje i provedbu Operativnih programa u području unaprjeđenja konkurentnosti hrvatskog gospodarstva s ciljem promicanja gospodarske i socijalne kohezije u Republici Hrvatskoj i ujednačavanja gospodarskog razvoja. Uprava za Operativni program za regionalnu konkurentnost prati trendove te sudjeluje u pripremi pregovora i izvršavanju Pregovaračkih okvira tijekom pristupanja EU, te pripremi strateških dokumenta i uspostavi sustava za korištenje sredstava iz Strukturnih fondova i Kohezijskog fonda Europske Unije. Uprava pregovara sa tijelima Komisije EU o uvjetima i alokaciji financijskih sredstava. te uspostavlja i kontrolira provedbu pravila o postupanju. Uprava je nadležna za koordinaciju upravljanja rizicima za Operativni program, izradu registra rizika, uspostavlja sustav izvještavanja o nepravilnostima i izvještava o nepravilnostima, koordinira izradu izjave o jamstvu. Odgovorna je za uspostavljanje sustava vezanih uz informiranje o programu. Uprava prati propise nacionalnog zakonodavstva, regulative EU i međunarodnih organizacija te obavlja i druge poslove u okviru svoga djelokruga.

Za obavljanje poslova i zadataka u Upravi za Operativni program za regionalnu konkurentnost ustrojavaju se sljedeće ustrojstvene jedinice:

14b.1. Sektor za upravljanje Operativnim programom za regionalnu konkurentnost

14b.2. Sektor za provedbu Operativnog programa za regionalnu konkurentnost.

14b.1. Sektor za upravljanje Operativnim programom za regionalnu konkurentnost

Članak 131i.

Sektor za upravljanje Operativnim programom za regionalnu konkurentnost je ustrojstvena jedinica koja je odgovorna za pripremu i upravljanje Operativnim programom. Sektor obavlja stručne, administrativne i upravno-pravne poslove koji se odnose na pripremu i planiranje godišnjih i višegodišnjih planova i programa; prikuplja, obrađuje i analizira stanje potreba za unaprjeđenje razvoja gospodarstva, ekonomske i socijalne kohezije, podizanja konkurentnosti Republike Hrvatske i predlaže smjernice i mjere. Sudjeluje u donošenju prijedloga i u izradi nacrta zakonskih akata, tekstova financijskih, operativnih i drugih sporazuma. Priprema metodologiju te provodi aktivnosti vezane za pripremu i provođenje vrednovanja višegodišnjih programa, sukladno nacionalnim strategijama i zakonodavstvu i zahtjevima propisima EU. Priprema informacije, planira i provodi potrebne aktivnosti u cilju podizanja svjesnosti i širenja informacija o mogućnostima uključivanja korisnika u projekte za korištenje IPA programa pomoći EU i buduće Strukturne fondova. Sektor obavlja stručne, administrativne i upravno-pravne poslove koji se odnose na financijsko upravljanje sredstvima iz programa pomoći EU i kontrolu da li su sredstva iskorištena u skladu s važećim propisima, provodi administrative i terenske kontrole korištenja sredstava iz fondova EU. Kontrole uključuju postupke za kontrolu i provjeru načina korištenja sredstava koje se odnose na operacije u sklopu odobrenog Operativnog programa. Sektor obavlja stručne, administrativne i upravno-pravne poslove koji se odnose na suradnju i koordinaciju rada s ostalim upravama Ministarstva i ostalim sudionicima srodnih aktivnosti, a sve u cilju praćenja i analize tijeka realizacije provedbe programa pomoći EU. Sektor priprema i izrađuje godišnja i završna izvješća te prikuplja informacije za potrebe nadzora Operativnih programa; analizira izvršenje i učinkovitost programa te obavlja i druge poslove u okviru svoga djelokruga.

Za obavljanje poslova u Sektoru za upravljanje Operativnim programom za regionalnu konkurentnost ustrojavaju se sljedeći odjeli:

14b.1.1. Odjel za programiranje, vrednovanje i informiranje

14b.1.2. Odjel za financijsko upravljanje i kontrolu

14b.1.3. Odjel za praćenje i izvještavanje.

14b.1.1. Odjel za programiranje, vrednovanje i informiranje

Članak 131j.

Odjel za programiranje, vrednovanje i informiranje obavlja stručne, administrativne i upravno-pravne poslove koji se odnose na pripremu i planiranje godišnjih i višegodišnjih planova i programa; prikuplja, obrađuje i analizira stanje potreba za unaprjeđenje razvoja gospodarstva, ekonomske i socijalne kohezije, podizanja konkurentnosti Republike Hrvatske i predlaže smjernice i mjere. U suradnji s upravama Ministarstva, drugim resornim ministarstvima, lokalnom upravom i samoupravom, te poslovnom i znanstvenom zajednicom priprema dokumentaciju za korištenje IPA programa Europske Unije, kao i Operativnih programa fnanciranih iz Strukturnih i/ili Kohezijskog fonda EU, te priprema i izrađuje podloge i prijedloge za pojedine mjere u okviru provedbe Operativnih programa. Priprema metodologiju te provodi aktivnosti vezane za pripremu i provođenje vrednovanja višegodišnjih programa, sukladno nacionalnim strategijama i zakonodavstvu i zahtjevima propisima EU tijekom njegove faze planiranja i programiranja, njegove provedbe, te po njegovom završetku. Priprema informacije, planira i provodi potrebne aktivnosti u cilju podizanja svjesnosti i širenja informacija o mogućnostima uključivanja korisnika u projekte za korištenje IPA programa pomoći EU i buduće Strukturne fondove, koordinira ostale aktivnosti informiranja i promidžbe ostalih državnih tijela uključenih u provedbu operativnog programa. Priprema kriterije i metodologiju za odabir i provedbu odgovarajućih projekata, te izrađuje potrebne podloge za pripremu javnih natječaja za provedbu projekata. U svom radu surađuje s drugim tijelima državne uprave i institucijama, kao i institucijama Europske Unije. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma. Sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svog djelokruga te obavlja i druge poslove u okviru svoga djelokruga.

14b.1.2. Odjel za financijsko upravljanje i kontrolu

Članak 131k.

Odjel za financijsko upravljanje i kontrolu obavlja stručne, administrativne i upravno-pravne poslove koji se odnose na financijsko upravljanje sredstvima iz programa pomoći EU i kontrolu da li su sredstva iskorištena u skladu s važećim propisima. Odjel priprema i izrađuje potrebne financijske analize i izvješća u svrhu praćenja iskorištenosti sredstava iz fondova EU, te prema potrebi predlaže realokaciju na razini prioriteta/mjera kako bi se raspoloživa sredstva učinkovito iskoristila. Odjel osigurava i koordinira da su sva ministarstva osigurala nacionalno sufinanciranje iz državnog proračuna za provedbu Operativnog programa. Surađuje s Ministarstvom financija te s drugim tijelima državne uprave i institucijama uključenim u financijsko upravljanje fondova EU. Sukladno principima dobrog financijskog upravljanja, Odjel provodi administrative i terenske kontrole korištenja sredstava iz fondova EU. Kontrole uključuju postupke za verifikaciju načina korištenja sredstava koje se odnose na operacije u sklopu odobrenog Operativnog programa. Provjerava da li se sredstva koriste u skladu s ciljevima Programa, zatim vrši provjeru da li su prijavljeni izdaci uistinu nastali u skladu s važećim zakonima i pravilima, da li su robe i usluge isporučene u skladu s odlukom o odobrenju i da li su zahtjevi za plaćanjem krajnjeg korisnika ispravni. Verifikacije pokrivaju administrativne, financijske, tehničke i fizičke aspekte operacija. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma. Sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svog djelokruga te obavlja i druge poslove u okviru svoga djelokruga.

14b.1.3. Odjel za praćenje i izvještavanje

Članak 131l.

Odjel za praćenje i izvještavanje obavlja stručne, administrativne i upravno-pravne poslove koji se odnose na suradnju i koordinaciju rada s ostalim stručnim upravama Ministarstva i ostalim institucijama, a sve u cilju praćenja i analize tijeka realizacije provedbe programa pomoći EU. Odjel sudjeluje u definiranju pokazatelja za praćenje provedbe/indikatora na razini Operativnog programa, prati provedbu Operativnih programa i predlaže korektivne mjere, priprema i izrađuje godišnja i završna izvješća te prikuplja informacije za potrebe nadzora Operativnih programa; analizira izvršenje i učinkovitost programa, priprema kriterije i metodologiju praćenja programa i odgovarajućih projekata, sudjeluje u aktivnostima vezanim za nadzor i praćenje programa EU te sudjeluje u provedbi terenskih posjeta. Odjel prati nacionalne propise, propise međunarodnih organizacija i EU. Sudjeluje u izradi registra rizika te pripremi i izradi priručnika o postupanju iz svog djelokruga. Odjel pruža tehničku podršku radu nadzornih tijela Operativnih programa, priprema dokumente, izrađuje/izmjenjuje Poslovnik o radu nadzornih tijela. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma. Sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svog djelokruga te obavlja i druge poslove u okviru svoga djelokruga.

14b.2. Sektor za provedbu Operativnog programa za regionalnu konkurentnost

Članak 131m.

Sektor za provedbu Operativnog programa za regionalnu konkurentnost je ustrojstvena jedninica koja obavlja stručne, administrativne i upravno-pravne poslove, koji se odnose na suradnju i koordinaciju drugih tijela u provedbi Operativnog programa financiranih putem predpristupnog programa IPA, te iz Strukturnih i/ili Kohezijskog fonda EU; uspostavlja, nadzire i kontrolira sustav procedura i postupaka vezanih za provedbu Operativnih programa; radi na unaprjeđenju sustava, priprema priručnike o postupanju te daje upute korisnicima priručnika, izrađuje upute o postupanju i provedbi, analizira i izvještava o postupanju uspostavljanih procedura; osigurava informatički sustav praćenja, nadzora i izvještavanja za Operativne programe; koordinira rad drugih tijela; sudjeluje u izradi prijedloga odabira i odobravanja operacija; analizira i procjenjuje projektne prijedloge te uspostavlja kontrolu kvalitete dokumenata; vrši odabir, planira i priprema u okviru sektorske nadležnosti izvršenje prioriteta tehničke pomoći za Operativni program; vrši ugovaranje te provedbu tehničke pomoći; kontrolira da su rokovi prema planovima nabave, u skladu sa rokovima natječajnih procedura izvršeni na vrijeme, te o tome vodi brigu. Sektor upravlja provedbom programa tehničke pomoći za sva tijela operativne strukture, priprema kriterije i metodologiju za odabir i provedbu odgovarajućih projekata tehničke pomoći; priprema i provodi natječajne postupke za tehničku pomoć, te osigurava provedbu odabranih projekata u skladu s propisima i zakonima Republike Hrvatske i u skladu s propisima i procedurama EU. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma te obavlja i druge poslove u okviru svoga djelokruga.

Za obavljanje poslova u Sektoru za provedbu Operativnog programa za regionalnu konkurentnost ustrojavaju se sljedeći odjeli:

14b.2.1. Odjel za uspostavu i nadzor sustava

14b.2.2. Odjel za provedbu

14b.2.3. Odjel za tehničku pomoć.

14b.2.1. Odjel za uspostavu i nadzor sustava

Članak 131n.

Odjel za uspostavu i nadzor sustava obavlja stručne, administrativne i upravno-pravne poslove koji se odnose na uspostavu sustava u suradnji i koordinaciju sa drugim tijelima Operativne strukture; uspostavlja i kontrolira provedbu procedura o postupanju vezano za provedbu Operativnih programa; izrađuje upute o postupanju za provedbu pojedinih operacija, osigurava uspostavu informatičkog sustava praćenja, nadzora i izvještavanja za Operativne programe, priprema i koordinira priručnike o postupanju, osigurava da tijela postupaju sukladno važećim priručnicima o postupanju i propisanim uputama i procedurama, surađuje sa revizorskim misijama, osigurava da svi dokumenti imaju revizorski trag, koordinira izradu izjave o jamstvu, vodi evidenciju o provedenim vanjskim i unutarnjim revizijama, upravlja rizicima i izrađuje registar rizika, uspostavlja sustav izvještavanja o nepravilnostima i izvještava o nepravilnostima. Sudjeluje u izradi registra rizika, izvještava o nepravilnostima te sudjeluje u pripremi i izradi priručnika o postupanju iz svog djelokruga te obavlja i druge poslove u okviru svoga djelokruga.

14b.2.2. Odjel za provedbu

Članak 131o.

Odjel za provedbu obavlja stručne, administrativne i upravno-pravne poslove, koji se odnose na provedbu i koordinaciju drugih tijela u provedbi Operativnih programa financiranih putem predpristupnog programa IPA, te iz Strukturnih i/ili Kohezijskog fonda EU; sudjeluje u pripremi izvješća o provedbi programa, priprema procedure i dokumente za uspješnu provedbu projekata; osigurava da svi dokumenti imaju revizijski trag, sudjeluje u pripremi i izradi podloga za godišnja i završna izvješća o provedbi Operativnog programa, kontrolira da su rokovi prema planovima nabave, u skladu sa rokovima natječajnih procedura izvršeni na vrijeme, te o tome vodi brigu, koordinira i prikuplja podatke, sudjeluje u provedbi natječajnih procedura i tehničke provedbe projekata; surađuje u pripremi i provedbi natječajnih postupaka, te osigurava koordinaciju i provedbu odabranih projekata u skladu s propisima i zakonima Republike Hrvatske i u skladu s propisima i procedurama EU za određene programe. Sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svog djelokruga te obavlja i druge poslove u okviru svoga djelokruga.

14b.2.3. Odjel za tehničku pomoć

Članak 131p.

Odjel za tehničku pomoć upravlja provedbom programa tehničke pomoći za sva tijela Operativne strukture, procjenjuje, koordinira i predlaže za odobravanje prijedloge projekata tehničke pomoći; priprema kriterije i metodologiju za odabir i provedbu odgovarajućih projekata tehničke pomoći; priprema i provodi natječajne postupke za tehničku pomoć, te osigurava provedbu odabranih projekata u skladu s propisima i zakonima Republike Hrvatske i u skladu s propisima i procedurama EU; sudjeluje i izrađuje periodična i godišnja izvješća o provedbi; sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svog djelokruga te obavlja i druge poslove u okviru svoga djelokruga.«.

Članak 60.

Članak 132. mijenja se i glasi:

»Odjel za unutarnju reviziju provodi unutarnju reviziju za cjelokupno Ministarstvo, uključivo i reviziju o korištenju sredstava iz različitih programa Europske Unije i drugih međunarodnih organizacija i institucija. O svojim saznanjima daje stručna mišljenja ministru, pa ima savjetodavnu ulogu u cilju poboljšanja poslovanja Ministarstva. Unutarnja revizija procjenjuje cjelokupno poslovanje Ministarstva kroz procese i sustav unutarnjih kontrola na temelju upravljanja rizicima; analizira i ocjenjuje sve poslovne procese iz nadležnosti Ministarstva; obavlja unutarnju reviziju u skladu s najboljom strukovnom praksom, standardima unutarnje revizije i kodeksom strukovne etike unutarnjih revizora; izrađuje strateški i godišnji plan revizije; provodi pojedinačne unutarnje revizije i daje preporuke ministru u svrhu postizanja veće učinkovitosti i djelotvornosti sustava; obavlja posebne revizije na zahtjev ministra; izrađuje izvješća o obavljenoj unutarnjoj reviziji koja dostavlja ministru; prati provedbu preporuka navedenih u izvješćima iz prethodno obavljenih revizija; izrađuje godišnja izvješća o radu unutarnje revizije i dostavlja ih nadležnim institucijama i osobama u skladu s važećim propisima; surađuje s Upravom za harmonizaciju unutarnje revizije i financijske kontrole Ministarstva financija što uključuje obavljanje revizija prema njihovoj uputi uz obvezu dostave konačnih izvješća s planom provedbe preporuka, strateških i godišnjih planova, te godišnjih izvješća toj Upravi; prati i predlaže stalnu edukaciju unutarnjih revizora u skladu s Međunarodnim standardima unutarnje revizije; provodi, predlaže i prati provedbu preporuka danih od strane revizora EU-a, ARPA-e, Državnog ureda za reviziju i drugih vanjskih revizora te obavlja i druge poslove u okviru svoga djelokruga.«.

Članak 61.

Članak 133. i naslov iznad njega brišu se.

Članak 62.

Članak 134. i naslov iznad njega brišu se.

Članak 63.

Članak 135. i naslov iznad njega brišu se.

Članak 64.

Članak 136. i naslov iznad njega brišu se.

Članak 65.

Članak 137. i naslov iznad njega brišu se.

Članak 66.

Iza članka 139. dodaju se članci 139a., 139b. i 139c. i naslovi iznad njih koji glase:

»19. Odjel za pripremu i provedbu EU projekata programa IPA-komponenta I (Pomoć u tranziciji i izgradnja institucija)

Članak 139a.

Odjel za pripremu i provedbu EU projekata programa IPA-komponenta I (Pomoć u tranziciji i izgradnja institucija) u suradnji i koordinaciji s ostalim stručnim odjelima i tijelima obavlja stručne i administrativne poslove koji se odnose na pripremu, planiranje, provedbu, financijsko upravljanje, kontrolu, praćenje i vrednovanje godišnjih i višegodišnjih projekata EU. Prikuplja, obrađuje i analizira stanje potreba za aktivnostima iz djelokruga rada Ministarstva sa sudionicima i čimbenicima u planiranju i provedbi programa pomoći EU. Prati i analizira tijek i dinamiku realizacije projekata iz programa IPA-I koji se provode u Ministarstvu, u cilju jačanja kapaciteta i prilagodbe pravne stečevine EU. Odjel je zadužen za pripremu, provedbu, financiranje, nadzor i procjenu rezultata (evaluaciju, vrednovanje) projekata za jačanje administrativnih kapaciteta i organizacijske strukture u području energetike (temeljem razvoja sustava upravljanja baze podataka), u području zaštite na radu (u cilju poboljšanja organizacije različitih sudionika u aktivnostima zaštite na radu te izgradnje učinkovite baze podataka i njenog korištenja), u području jačanja administrativnih kapaciteta za koordinaciju sustava socijalne sigurnosti, uklanjanja nepravilnosti u javnoj nabavi te drugih područja koja spadaju u djelokrug rada Ministarstva u kojima treba jačati administrativne kapacitete tijekom pretpristupnoga procesa. U sklopu provedbe programa »Instrument pretpristupne pomoći« (Instrument for Pre-Accession Assistance – IPA), Prva komponenta – Pomoć u tranziciji i izgradnja institucija) Odjel je nadležan (sukladno Uredbi o opsegu i sadržaju odgovornosti te ovlastima tijela nadležnim za upravljanje Instrumentom pretpristupne pomoći od 7. veljače 2007. godine) za pripremu sektorskih izvješća o provedbi te za podnošenje izvješća Nacionalnom koordinatoru za program IPA i Nacionalnom dužnosniku za ovjeravanje; evidenciju i praćenje projekata, pripremu potrebnih izvješća i informacija, uspostavu, održavanje i nadogradnju odgovarajućeg sustava pohrane dokumentacije, izvještavanje i informiranje; organizira informatičku podršku i arhiviranje dokumentacije, poštivanje zahtjeva Europske komisije glede informiranja o programu. Surađuje s voditeljima programa u Ministarstvu i tijelima državne uprave u pripremi prijedloga i provedbi konkretnih projekata iz programa pretpristupne pomoći IPA, u skladu s propisima i pravilima Europske zajednice; prethodno razmatra tekstove financijskih sporazuma i sažetke projekata i druge zadatke te obavlja i druge poslove u okviru svoga djelokruga.

Za obavljanje poslova i zadataka u Odjelu za pripremu i provedbu EU projekata u programu IPA-I (Pomoć u tranziciji i izgradnja institucija) ustrojavaju se sljedeći odsjeci:

19.1. Odsjek za programiranje i praćenje

19.2. Odsjek za provedbu i financijsko upravljanje.

19.1. Odsjek za programiranje i praćenje

Članak 139b.

Odsjek za programiranje i praćenje obavlja stručne, administrativne poslove koji se odnose na pripremu i planiranje godišnjih i višegodišnjih planova i programa; prikuplja, obrađuje i analizira stanje potreba za povećanjem administrativnih kapaciteta i usklađivanja rada u Ministarstvu s pravnom stečevinom EU i predlaže smjernice i mjere. U suradnji s upravama Ministarstva, drugim resornim ministarstvima i drugim institucijama priprema dokumentaciju za korištenje IPA-I programa Europske Unije, te priprema i izrađuje podloge i prijedloge za pojedine projekte u okviru provedbe Operativnog sporazuma. Priprema informacije, planira i provodi potrebne aktivnosti u cilju podizanja svjesnosti i širenja informacija o mogućnostima uključivanja korisnika u projekte za korištenje IPA programa pomoći EU. Priprema izvješća i planove; organizira i pruža informatičku podršku i obradu, organizira i provodi arhiviranje dokumentacije, obavlja poslove praćenje i vrednovanje rada na projektima u cilju praćenja i analize tijeka realizacije provedbe programa pomoći EU. Izrađuje potrebna izvješća i informacije; analizira izvršenje i učinkovitost projekata, godišnjih i višegodišnjih planova rada; zadužen je za uspostavu, održavanje i nadogradnju odgovarajućeg sustava pohrane dokumentacije, izvještavanja i informiranja te organizira informatičku podršku i arhiviranje dokumentacije radi provođenja postupka revizije. Nadležan je za poštivanje zahtjeva Europske komisije vezanih uz informiranje o programu te obavlja i druge poslove u okviru svoga djelokruga.

19.2. Odsjek za provedbu i financijsko upravljanje

Članak 139c.

Odsjek za provedbu i financijsko upravljanje priprema podloge i dokumentaciju za provedbu natječajnih procedura i tehničku provedbu projekata u okviru IPA programa pomoći EU u skladu s Priručnikom za IPA-I program. Priprema dokumente za uspješnu provedbu projekata, priprema provedbu natječajnih postupaka, i potpisivanje ugovora, te osigurava provedbu odabranih projekata u skladu s propisima i zakonima Republike Hrvatske i u skladu s propisima i procedurama EU za IPA –I program, prethodno razmatra tekstove financijskih sporazuma i sažetke projekata; priprema i natječajne dokumentacije i podloge za ugovore o nabavi usluga, robe, radova, te ostalih ugovora; upravlja sustavom za financijsko upravljanje provedbe projekata i tijekova financijskih sredstava. Obavlja potvrđivanje da su troškovi pristigli na naplatu učinjeni u skladu s relevantnim pravilima, da je roba dostavljena i usluge izvršene, sukladno relevantnoj odluci, te da su zahtjevi za plaćanjem korisnika valjani. Dostavlja informacije o odobrenim troškovima i primijenjenim postupcima prema Nacionalnom fondu i Nacionalnom dužnosniku te obavlja i druge poslove u okviru svoga djelokruga.«.

Članak 67.

U članku 140. stavci 5., 6. i 7. mijenjaju se i glase:

»Na čelu sektora je načelnik sektora.

Na čelu odjela i samostalnih odjela su načelnici odjela.

Na čelu Kabineta ministra je tajnik Kabineta.«.

Iza stavka 7. dodaje se stavak 8. koji glasi:

»Na čelu odsjeka u odjelima su voditelji odsjeka.«.

Članak 68.

U članku 141. iza stavka 4. dodaju se stavci 5., 6. i 7. koji glase:

»Načelnici sektora u sastavu uprava odgovorni su za svoj rad ministru i ravnatelju uprave koji upravlja tom upravom.

Načelnici samostalnih odjela odgovorni su za svoj rad ministru.

Voditelji odsjeka, u sastavu odjela, odgovorni su za svoj rad načelnicima odjela, načelnicima sektora, ravnatelju i ministru.«.

Članak 69.

Okvirni broj državnih službenika i namještenika, potrebnih za obavljanje poslova iz djelokruga Ministarstva, prikazan je u tablici, koja je sastavni dio ove Uredbe.

Članak 70.

Ministar gospodarstva, rada i poduzetništva će u roku od 30 dana od donošenja ove Uredbe uskladiti Pravilnik o unutarnjem redu Ministarstva s odredbama ove Uredbe, uz prethodnu suglasnost Ministarstva uprave.

Članak 71.

Ova Uredba stupa na snagu danom objave u »Narodnim novinama«.

Klasa: 023-03/10-01/11

Urbroj: 5030116-10-1

Zagreb, 10. lipnja 2010.

Predsjednica
Jadranka Kosor, dipl. iur., v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA GOSPODARSTVA, RADA I PODUZETNIŠTVA

|  |  |
| --- | --- |
| Ustrojstvene jedinice ministarstva | Broj službenika i namještenika |
| 1. KABINET MINISTRA | 14 |
|  |  |
| 2. TAJNIŠTVO MINISTARSTVA | 51 |
| Tajnik ministarstva | 1 |
| Administrativni tajnik | 1 |
| Viši stručni referent za FMC (finanacijsko upravljanje i kontrola) | 1 |
| 2.1. Odjel za financijsko-planske i računovodstvene poslove | 1 |
| 2.1.1. Odsjek za planiranje i izvršavanje proračuna | 2 |
| 2.1.2. Odsjek za financijsko-računovodstvene poslove | 9 |
| 2.1.3. Odsjek za javnu nabavu | 2 |
| 2.2. Odjel za pravne poslove | 5 |
| 2.3. Odjel za kadrovske i opće poslove | 1 |
| 2.3.1. Odsjek za kadrovske poslove | 3 |
| 2.3.2. Odsjek za razvoj i upravljanje kadrovima | 3 |
| 2.3.3. Odsjek za opće poslove | 7 |
| 2.4. Odjel za sigurnosno-tehničke i informatičke poslove | 1 |
| 2.4.1. Odsjek za informatičke poslove | 4 |
| 2.4.2. Odsjek za vozni park | 7 |
| 2.4.3. Odsjek za zaštitu na radu i protupožarnu zaštitu | 3 |
|  |  |
| 3. UPRAVA ZA ENERGETIKU | 32 |
| Ravnatelj uprave | 1 |
| Administrativni tajnik | 1 |
| 3.1. Odjel za energetske sustave i restrukturiranje | 1 |
| 3.1.1. Odsjek za umrežene energetske sustave | 4 |
| 3.1.2. Odsjek za odnose s EU i restrukturiranje u energetici | 2 |
| 3.2. Odjel za obnovljive izvore energije i energetsku učinkovitost | 1 |
| 3.2.1. Odsjek za obnovljive izvore energije | 3 |
| 3.2.2. Odsjek za energetsku učinkovitost | 3 |
| 3.2.3. Odsjek za biogoriva | 2 |
| 3.3. Odjel za strateško planiranje i EU programe | 1 |
| 3.3.1. Odsjek za međunarodnu suradnju, EU programe i projekte | 5 |
| 3.3.2. Odsjek za analize tržišta i neumrežene energente | 4 |
| 3.3.3. Odsjek za zajedničke poslove i nuklearni program | 4 |
|  |  |
| 4. UPRAVA ZA INDUSTRIJU | 36 |
| Ravnatelj uprave | 1 |
| Administrativni tajnik | 1 |
| 4.1. Odjel za industrijski razvitak i restrukturiranje | 1 |
| 4.1.1. Odsjek za razvoj i restrukturiranje industrije | 13 |
| 4.1.2. Odsjek za tehničko zakonodavstvo | 5 |
| 4.1.3. Odsjek za održivi razvitak industrije | 3 |
| 4.2. Odjel za intelektualno vlasništvo, inovacije i nove tehnologije | 3 |
| 4.3. Odjel za brodogradnju | 5 |
| 4.4. Odjel za privatizaciju | 4 |
|  |  |
| 5. UPRAVA ZA TRGOVINU I UNUTARNJE TRŽIŠTE | 45 |
| Ravnatelj uprave | 1 |
| Administrativni tajnik | 1 |
| 5.1. Odjel za unaprjeđenje trgovine i tržišta | 1 |
| 5.1.1. Odsjek za trgovinu | 4 |
| 5.1.2. Odsjek za tržište i cijene | 5 |
| 5.1.3. Odsjek za drugostupanjski postupak | 2 |
| 5.2. Odjel za koordinaciju unutarnjeg tržišta | 1 |
| 5.2.1. Odsjek za obavješćivanje i suradnju s međunarodnim organizacijama | 4 |
| 5.2.2. Odsjek za harmonizaciju tehničkog zakonodavstva i neharmonizirano područje | 5 |
| 5.2.3. Odsjek za implementaciju tehničkog zakonodavstva | 4 |
| 5.3. Odjel za razvoj usluga na unutarnjem tržištu | 4 |
| 5.4. Odjel za oružje i dozvole | 1 |
| 5.4.1. Odsjek za nadzor kontroliranih roba | 3 |
| 5.4.2. Odsjek za dozvole za robu vojne i robu s dvojnom namjenom | 2 |
| 5.5. Odjel za unaprjeđenje elektroničkog poslovanja | 1 |
| 5.5.1. Odsjek za usklađivanje i implementaciju zakonodavstva | 3 |
| 5.5.2. Odsjek za razvoj elektroničkog poslovanja | 3 |
|  |  |
| 6. UPRAVA ZA TRGOVINSKU POLITIKU I MEĐUNARODNE ODNOSE | 31 |
| Ravnatelj uprave | 1 |
| Administrativni tajnik | 1 |
| 6.1. Odjel za trgovinsku politiku | 1 |
| 6.1.1. Odsjek za mjere trgovinske politike | 4 |
| 6.1.2. Odsjek za Svjetsku trgovinsku organizaciju (WTO) | 2 |
| 6.1.3. Odsjek za pravne aspekte trgovinske politike | 2 |
| 6.2. Odjel za međunarodne odnose | 1 |
| 6.2.1. Odsjek za bilateralne gospodarske odnose | 7 |
| 6.2.2. Odsjek za multilateralne odnose | 3 |
| 6.2.3. Odsjek za međunarodne ugovore | 2 |
| 6.3. Odjel za europske integracije | 3 |
| 6.4. Odjel za izvoznu kontrolu | 4 |
|  |  |
| 7. UPRAVA ZA GOSPODARSKU DIPLOMACIJU, IZVOZ I INVESTICIJE | 20 |
| Ravnatelj uprave | 1 |
| Administrativni tajnik | 1 |
| 7.1. Odjel za kordinaciju gospodarske diplomacije | 5 |
| 7.2. Odjel za poticanje ulaganja i investicije | 1 |
| 7.2.1. Odsjek za poticanje ulaganja | 3 |
| 7.2.2. Odsjek za slobodne zone | 4 |
| 7.3. Odjel za potporu izvozu | 5 |
|  |  |
| 8. RAVNATELJSTVO ZA ROBNE ZALIHE | 20 |
| Ravnatelj Ravnateljstva za robne zalihe | 1 |
| Zamjenik ravnatelja | 1 |
| Administrativni tajnik | 1 |
| Viši stručni referent | 1 |
| Osobni vozač | 1 |
| 8.1. Odjel za robne zalihe | 5 |
| 8.2. Odjel za financijsko-računovodstvene i analitičko-planske poslove | 5 |
| 8.3. Odjel pravnih poslova | 5 |
|  |  |
| 9. UPRAVA ZA RAD I TRŽIŠTE RADA | 48 |
| Ravnatelj uprave | 1 |
| Administrativni tajnik | 1 |
| 9.1. Odjel radnog prava | 1 |
| 9.1.1. Odsjek radnog prava | 5 |
| 9.1.2. Odsjek za socijalno partnerstvo, kolektivne ugovore i udruge | 6 |
| 9.2. Odjel za tržište rada i zapošljavanje | 1 |
| 9.2.1. Odsjek za provedbu i praćenje aktivnih mjera zapošljavanja | 4 |
| 9.2.2. Odsjek za tržište rada | 4 |
| 9.2.3. Odsjek za upravno pravne poslove | 4 |
| 9.3. Odjel zaštite na radu | 7 |
| 9.4. Odjel za zaštitu potrošača | 1 |
| 9.4.1. Odsjek za razvoj i koordinaciju provedbe politike zaštite potrošača | 3 |
| 9.4.2. Odsjek za edukaciju i informiranje | 4 |
| 9.4.3. Odsjek za usklađivanje zakonodavstva | 3 |
| Odsjek za programe i projekte Europske unije | 3 |
|  |  |
| 10. UPRAVA ZA MIROVINSKO OSIGURANJE | 10 |
| Ravnatelj uprave | 1 |
| Administrativni tajnik | 1 |
| 10.1. Odjel za mirovinsko osiguranje | 4 |
| 10.2. Odjel za koordinaciju sustava socijalne sigurnosti i pripremu i provedbu projekata EU na području koordinacije | 4 |
|  |  |
| 11. UPRAVA ZA MALO GOSPODARSTVO | 40 |
| Ravnatelj uprave | 1 |
| Administrativni tajnik | 1 |
| 11.1. Odjel za razvoj poduzetništva | 1 |
| 11.1.1. Odsjek za pripremu i provedbu projekata | 4 |
| 11.1.2. Odsjek za analize i praćenje učinaka | 4 |
| 11.1.3. Odsjek za obrazovanje u poduzetništvu | 2 |
| 11.1.4. Odsjek za pravne poslove | 2 |
| 11.2. Odjel za tehnološki razvoj, inovacije i konkurentnost | 1 |
| 11.2.1. Odsjek za tehnološki razvoj | 2 |
| 11.2.2. Odsjek za inovacije | 2 |
| 11.3. Odjel za programe i projekte Europske unije | 1 |
| 11.3.1. Odsjek za pripremu EU projekata | 3 |
| 11.3.2. Odsjek za provedbu EU projekata | 3 |
| 11.3.2. Odsjek za praćenje i vrednovanje EU projekata | 3 |
| 11.4. Odjel za poduzetničku infrastrukturu | 1 |
| 11.4.1. Odsjek za poduzetničke zone | 2 |
| 2.2.2. Odsjek za poduzetničke centre, inkubatore i regionalne razvojne agencije | 2 |
| 11.5. Odjel za clustere i zadruge | 1 |
| 11.5.1. Odsjek za clustere | 2 |
| 11.5.2. Odsjek za zadruge | 2 |
|  |  |
| 12. UPRAVA ZA OBRT | 17 |
| Ravnatelj uprave | 1 |
| Administrativni tajnik | 1 |
| 12.1. Odjel za obrtni registar | 1 |
| 12.1.1. Odsjek za obrtni registar | 4 |
| 12.1.2. Odsjek za upravno-pravne poslove | 2 |
| 12.2. Odjel za strukovno obrazovanje i razvoj obrta | 1 |
| 12.2.1. Odsjek za programe obrazovanja i nadzor | 3 |
| 12.2.2. Odsjek za projekte i razvoj obrta | 4 |
|  |  |
| 13. UPRAVA ZA MEĐUNARODNU SURADNJU U PODRUČJU RADA I SOCIJALNE SIGURNOSTI | 34 |
| Ravnatelj uprave | 1 |
| Administrativni tajnik | 1 |
| 13.1. Odjel za koordinaciju i programiranje | 1 |
| 13.1.1. Odsjek za programiranje i koordinaciju | 2 |
| 13.1.2. Odsjek za pitanja informiranja, javnosti i vidljivosti | 2 |
| 13.2. Odjel za pripremu i provedbu projekata | 1 |
| 13.2.1. Odsjek za pripremu i provedbu projekata iz područja rada i socijalne sigurnosti | 4 |
| 13.2.2. Odsjek za provedbu tehničke pomoći | 3 |
| 13.3. Odjel za praćenje i vrednovanje | 1 |
| 13.3.1. Odsjek Tajništva Sektorskog Nadzornog Odbora Operativnog Programa Razvoj ljudskih potencijala | 2 |
| 13.3.2. Odsjek za praćenje provedbe i vrednovanje Operativnog programa | 3 |
| 13.4. Odjel za financijsko upravljanje | 1 |
| 13.4.1. Odsjek za financijsko upravljanje | 3 |
| 13.4.2. Odsjek za kontrolu | 2 |
| 13.5. Odjel za europske integracije i međunarodnu suradnju | 1 |
| 13.5.1. Odsjek za stratešku podršku Operativnom programu Razvoj ljudskih potencijala | 2 |
| 13.5.2. Odsjek za međunarodnu suradnju i praćenje međunarodnih pravnih propisa u području rada i socijalne sigurnosti | 2 |
| 13.5.3. Odsjek za programe Europske Unije | 2 |
|  |  |
| 14. UPRAVA ZA SUSTAV JAVNE NABAVE | 26 |
| Ravnatelj uprave | 1 |
| Administrativni tajnik | 1 |
| 14.1. Odjel za analizu postupaka u sustavu javne nabave | 1 |
| 14.1.1. Odsjek za preventivno-instruktivnu djelatnost | 3 |
| 14.1.2. Odsjek za analitičko-statističke poslove | 3 |
| 14.2. Odjel za razvoj i edukaciju sustava javne nabave | 1 |
| 14.2.1. Odsjek za razvoj sustava javne nabave | 3 |
| 14.2.2. Odsjek za edukaciju sustava javne nabave | 3 |
| 14.3. Odjel za javno-privatno partnerstvo | 1 |
| 14.3.1. Odsjek za koordinaciju javno-privatnog partnerstva | 2 |
| 14.3.2. Odsjek za registar ugovora i analitičko-statističke poslove | 2 |
| 14.4. Odjel za elektroničku potporu sustava javne nabave | 1 |
| 14.4.1. Odsjek za koordinaciju i praćenje razvoja informacijskog sustava elektroničke nabave | 2 |
| 14.4.2. Odsjek za razvoj i održavanje baze podataka sustava javne nabave | 2 |
|  |  |
| 14a. UPRAVA ZA RUDARSTVO | 14 |
| Ravnatelj uprave | 1 |
| Administrativni tajnik | 1 |
| 14a.1. Odjel upravnih poslova u rudarstvu | 1 |
| 14a.1.1. Odsjek upravnih poslova za neenergetske mineralne sirovine | 3 |
| 14a.1.2. Odsjek upravnih poslova za energetske mineralne sirovine | 3 |
| 14a.2. Odjel gospodarstvenih poslova u rudarstvu | 1 |
| 14a.2.1. Odsjek gospodarstvenih poslova za neenergetske mineralne sirovine | 2 |
| 14a.2.2. Odsjek gospodarstvenih poslova za energetske mineralne sirovine | 2 |
|  |  |
| 14b. UPRAVA ZA OPERATIVNI PROGRAM ZA REGIONALNU KONKURENTNOST | 29 |
| Ravnatelj/ica uprave | 1 |
| Administrativni tajnik/ca | 1 |
| 14b.1. Sektor za upravljanje Operativnim programom | 1 |
| 14b.1.1. Odjel za programiranje, vrednovanje i informiranje | 4 |
| 14b.1.2. Odjel za financijsko upravljanje i kontrolu | 4 |
| 14b.1.3. Odjel za praćenje i izvještavanje | 4 |
| 14b.2. Sektor za provedbu Operativnog programa | 1 |
| 14.b.2.1. Odjel za uspostavu i nadzor sustava | 5 |
| 14.b.2.2. Odjel za provedbu | 4 |
| 14.b.2.3. Odjel za tehničku pomoć | 4 |
|  |  |
| 15. ODJEL ZA UNUTARNJU REVIZIJU | 7 |
|  |  |
| 16. BRIŠE SE |  |
|  |  |
| 17. ODJEL ZA PROCJENU GOSPODARSKIH UČINAKA PROPISA I MAKROEKONOMSKU ANALIZU | 3 |
| 18. ODJEL ZA ODNOSE S JAVNOŠĆU I PROTOKOL | 6 |
| 19. ODJEL ZA PRIPREMU I PROVEDBU EU PROJEKATA PROGRAMA IPA-KOMPONENTA I (Pomoć u tranziciji i izgradnja institucija) | 5 |
| Načelnik/ca odjela | 1 |
| 19.1. Odsjek za programiranje i praćenje | 2 |
| 19.2. Odsjek za provedbu i financijsko upravljanje | 2 |
| UKUPNO: | 488 |

Uredba, NN 81/2010-2309